
. ७ आर बे रा 

मनुष्य अपने मनोभावों, अपनी आवश्यकताओं ओर देनिक 
घटनाओं को वाणी द्वारा या लेख द्वारा प्रकट करता है। 
वाणी द्वारा अपने विचारों को वह बातचीत अथवा व्याख्यान के 
रूप में प्रकट करता है, ऐसे ही लेख द्वारा पत्र या निबंध के रूप 
में | बातचीत एक व्यक्ति या कुछ एक व्यक्तियों के साथ होती है । 
ऐसे ही पत्र एक व्यक्ति या कुछ व्यक्तिविशेषों के लिए होता है। 
उसे पढ़ने का अधिकार भी साधारणतया उसी व्यक्ति को होता है 
जिसे वह लिखा गया हो। अतण्व जो भेद बातचीत में और 
व्याख्यान में है,बही भेद पत्र और निबंध में है। बातचीत में मनुष्य 
को अपने विचार इतने अधिक क्रमबद्ध नहीं करने पड़ते, उसमें 
भाषण-शक्ति की प्रौढ़ता का प्रदर्शन या लच्छेदार भापा और कठिन 
शब्झों का प्रयोग उपयुक्त नहीं होता । इसी प्रकार पत्र में भी अपने 
विचारों को उतना क्रमबद्ध नहीं करना पड़ता जितना निबंध में । 
उसमें कठिन शब्दों के प्रयोग,लम्बे-लम्बे समासों और अलंकारों के 
बाहुलय तथा भाषा के सौष्ठव पर अत्यधिक बल देने की आवश्य- 
कता नहीं होती । इसके साथ ही हम देखते हैं. कि जीवन में बहुत 
कम व्यक्तियों को व्याख्यान या उपदेश देने का अवसर प्राप्र 
होता है। परन्तु बातचीत तो मनुष्य मात्र ही करता हे । 
सामाजिक प्राणी तो इसके बिना रह ही नहीं सकता । ऐसे ही 
निबंध बहुत कम आदमियों को लिखने पड़ते हैं। शिक्तणा- 
लयों से निकलने के बाद शिक्षित व्यक्तियों में से भी बहुत कम 
व्यक्ति कभी निबंध लिखते होंगे। परन्तु इस सभ्यता के विकास 
के साथ-साथ पत्र लिखना एक आवश्यकता होती जाती है। प्रत्येक 





र्‌ सरल-पत्र-लेखन 


४>3>०>3त+ ++०+७०५७०००७००० नशीली पी पी के जज कक आम आम श ीशिाशिलीलीसई 


मनुष्य अपने दूरस्थित परिचित व्यक्ति का हाल जानना चाहता है 
साथ ही आधुनिक जगत दूसरे देशों के व्यक्तियों से व्यापारिक 
संबंध जोड़ता रहता है । इन सबका सबसे सुगम और सस्ता साधन 
पत्र है। एक पत्र भेजकर और कुछ पैसे खच कर एक भारतीय 
व्यापारी इंग्लेंड और जापान से माल मँगा लेता है । उसे जन्म 
भर इंग्लेंड या जापान जाने की ज़रूरत भी नहीं पड़ती । अतणब 
यह कहना पड़ेगा कि आधुनिक सभ्यता के साथ-साथ पत्र लिखने 
की आवश्यकता और महत्ता बढ़ती जाती है । 

साधारणतया पत्र लिखना बहुत आसान समझा जाता हे, 
वास्तव में यह आसान भी बड़ा है यदि मनुष्य अपने पत्र- 
व्यवहार में क्त्रिमता और कठिनता न आने दे । परन्तु बहुत 
कम व्यक्ति अच्छा पत्र लिखना जानते हैं । क्योंकि वे प्रायः पत्र 
लिखते हुए ऐसे शब्दों और भावों का प्रयोग करते हैं, जिनका वे 
साधारण बातचीत में कभी न करत । 

अच्छा पत्र वही है जिसमें बातचीत करने के उपयुक्त ढंग 
और रचना-शैली के नियमों का पालन हो । वाक्य ठीक और पूरे 
तथा व्याकरण और मुहावरे की दृष्टि से शुद्ध होने चाहियें। 
भाषा सरल, शब्द सुगम और तथा स्पष्ट होने चाहिये। पत्र की 
लेखन-शैली सादी होती हुईं भी प्रभावोत्पादक होनी चाहिये। 

पत्र में ही लेखक का व्यक्तित्व छिपा होता है | किसी का पत्र , 
पढकर उसके बारे में प्रायः विचार बना लिए जाते हैं । जिस तरह 
अपरिचित व्यक्ति प्रथम संभाषण में ही बात करने वाले मनुष्य 
के बारे में अपने विचार बंना लेता है, इसी तरह पत्र को देख 
कर भी प्रायः लिखने वाले के बारे में विचार बन जाया करते हैं । 
बातचीत में व्यक्ति की उपस्थिति, उसकी वेशभूषा तथा भावभंगी 





साधारण बातें रे 

भी संभाषण शक्ति के साथ सहयोग देती हैं, परन्तु पत्र में इन 
से सहायता नहीं मिलती। अतः पत्र लिखने में बातचीत से 
कुछ अधिक संयत होना पड़ता है, पत्र में पड़े हुए धब्बे तथा 





की गई काट-छाँट व्यक्ति की अस्थिर-चित्तता के द्योतक हें । 


इसलिए पत्र लिखने से पहले कुछ थोड़ा सोच लेना चाहिये 
ओर क्रोध शोकादि को दूर कर स्थिर-चित्त होकर पत्र 
लिखना चाहिये । 

पत्र लिखने में अनावश्यक शब्दों का अधिक प्रयोग न होना 
चाहिये। व्यथ एवं असंबद्ध प्रलाप से बचना चाहिये। जिसके 
पास पत्र भेजा जाय उसके गौरव और सम्मान का सब दा ध्यान 
रखना चाहिये। पत्र में अहंकार के भाव भी प्रदर्शित नहीं 
होने चाहिये, साथ ही अतिशयोक्ति और अत्युक्ति भी हानि- 


कारक होती हैं । किसी व्यक्ति के प्रति उतना ही आदर-सम्मान 


अथवा प्रेम प्रदर्शित करना चाहिये जितना कि साधारण बातचीत 
में किया जाता है। जैसे बहुधा भाई को पत्र लिखते हुए लिख दिया 
जाता है--“कल मुझे पूज्य पिता जी का पत्र मिला जिसमें लिखा 
था कि प्रिय माता जी बहुत बीमार हैं ।” इसमें पूज्य और प्रिय 
शब्दों का प्रयोग इतना उचित नहीं प्रतीत होता। हम साधारण 
बातचीत में इन का प्रयोग नहीं करते । साधारण बातचीत में हम 
यहीं कहेंगे कि कल मुझे पिता जी का पत्र मिला जिसमें लिखा था 
कि माता जी बहुत बीमार हैं । 

व्यथे की बनावट तो सभी जगह वर्जित है, फिर भी 
अपरिचित व्यक्तियों के साथ पत्र-व्यवहार करने में यथा-स्थान 
शिष्टता के नाते इसका प्रयोग करना ही पड़ता है, विशेष परिचित 


व्यक्तियों के साथ इसका प्रयोग न करना चाहिये । 

यदि पत्र में बहत सी बातों का उल्लेख करना हो तो उनको 
भिन्न-भिन्न पेराग्राफ़ों में बाँट लेना चाहिये । यह ध्यान रखना 
चाहिए कि उस पेराग्राफ़ में वह विचार पूरी तरह से आ जाय 
तथा पहले ओर पिछले पेराग्राफ़ में कुछ संबंध स्थापित रहे । 

यदि किसी पत्र का उत्तर देना हो तो उसे सामने रख कर पहले 
उसकी प्रत्येक बात का यथाक्रम उत्तर देना चाहिये। उत्तर देते समय 
बड़ी सावधानी से काम लेना चाहिये जिससे अपनी हानि की भी 
संभावना न हो और जिसका पत्र आया हैं उसकी सब बातों का 
उत्तर भी दे दिया जाय । यदि किसी बात का उत्तर दुना उाचित न 
प्रतीत हो तो उसे इस तरह टाल देना चाहिये कि पूछने वाल 
को संदेह ही न हो । 

पत्र इतना लंबा न होना चाहिये कि पढ़ने वाले का साहस ही 
टूट जाय | कई आदमियों को बीमारी होती हैँ कि वे जब पत्र 
लिखने बेठते हैं, तो कइ पन्ने भरे बिना साँस ही नहीं लेते । इससे 
पत्र की महत्ता ही मारी जाती है | सरलता ओर संक्षेप ही पत्र को 
जान है, पर इतना संक्षेप भी न होना चाहिये कि तार को भी 
मात कर जाय, ओर अथ ही समझ में न आवे | 

पत्र में कभी कड़वी बातन लिखनी चाहिये, यदि लिखनी 
अत्यंत आवश्यक हो तो ऐसे ढंग से लिखनी चाहिये कि जहाँ तक 
हो उसका बुरा प्रभाव न पड़े । 

बड़ों को पत्र लिखते समय, किसी गुप्त काम में अथवा किसी 
से रुपया लेना हो तो काड का प्रयोग न करना चाहिए । एस कामों 
में सदा बंद लिफाफे का प्रयोग करना चाहिए। 


लेखन-प्रणाली 


हिन्दी में पत्र लिखने की दो प्रणाली हैं, एक प्राचीन 
एक नवीन । पुराने पंडित और कुछ व्यापारी प्राचीन प्रणाली का 
प्रयोग करते हैं। इसमें लंबी-लंबी प्रशस्तियाँ दी जाती हैं । और 
किसने, कहाँ से, और किसको पत्र लिखा है यह सब पहले वाक्य 
में ही आ जाता है । यह प्रणाली आजकल बहुत कम होती जाती 
है । आजकल नई प्रणाली का ही अधिकतर प्रयोग होता है। नई 
प्रणाली बिलकुल पाश्चात्य ढंग की है । इसमें सबसे पहले दाहिने 
किनारे पर पता ओर तारीख होती है । उसके नीचे दूसरी लाई 
में बाँयी ओर प्रशस्ति या संबोधन । उसके बाद अलग लाइन में 
साधारण पत्र प्रारंभ होता है। संबोधन के शब्द जहाँ समाप्त होते 
ठीक उन के नीचे से पत्र की पहली पंक्ति प्रारंभ की जाती हे 
और पत्र की पहली पंक्ति में जितना स्थान छुटा हो उतना ही 
स्थान छोड़कर श्रत्येक पैराग्राफ की पहली पंक्ति लिखी जाती है। 
बाकी पंक्तियाँ पत्र की पूरी चौड़ाई में लिखी जाती है। फिर सब 
से नीचे दाहिनी ओर भेजने वाले का विशेषण या परिचय तथा 
उसके हस्ताक्षर अलग अलग पंक्तियों में होते हैं । 
हस्ताक्षर के नीचे प्रायः कुछ नहीं दिया जाता, पर यदि कोई 
बात पहले लिखने से छूट जाय और पत्र की समाप्ति के बाद याद 
आवे तो नीचे नवीन पंक्ति में “पुनश्र” लिखकर लिखी जा सकती 
हैं। मित्रों आदि के पत्रों में " 'पुनश्च” लिखकर फिर बात लिखने की 
चाल सी चल पड़ी है,पर व्यापारिक पत्रों में यह चाल अच्छी नहीं ? 

6) 


पत्र-व्यवहार में पत्रों के बाहरी रंग-ढंग पर पूरा ध्यान देना 
चाहिये। अच्छा कागज़ बता जाना चाहिये। सब ओर पयाप्न 
खाली स्थान छोड़ना चाहिए। साधारण पत्र प्रठ्ठ के ठीक बीच में 
होना चाहिए। अपने हस्ताक्षर साफ तौर पर करने चाहिए । विशे- 
पतः व्यापारिक पत्रों में इसका पयोप्र ध्यान रखना चाहिए । जिससे 
कि अपरिचित व्यक्ति को नाम पढ़ने में कठिनता न हो । कई व्यक्ति 
बहुत ही जल्दी में हस्ताक्षर करना अपनी शान समझते हैं, पर यह 
उचित नहीं । मित्रों ओर बहुत ही परिचित व्यक्तियों के पत्रों में 
अपना नाम संक्षिप्त अक्षरों में भी लिखा जा सकता है । 





पता लिखने के संब्रध में 

पत्रों पर पते ठीक और पूरे लिखे जाने चाहिए। लिफाफे या 
काड पर पता लिखने का यह नियम है कि लिफाफे या काड के 
दाहिनी तरफ नीचे की ओर पता लिखा जाता है। पहली पंक्ति में 
पत्र पाने वाले का पूरा नाम, दूसरी पंक्ति में पद व पेशे का उल्लेख 
या उसके स्थान का नाम, ( घर का नंबर, गली का नाम या गाँव 
'का नाम) तीसरी पंक्ति में डाकखाने का नाम और चोथी पंक्ति में 
ज़िले या प्रान्त का नाम देना चाहिये । विदेश में पत्र भेजना हो तो 
उस देश का नाम भी दे देना चाहिए । 

पत्र पाने वाले का नाम लिखते समय उसकी सरकारी उपाधि 
आदि अवश्य देना चाहिये। लंबे चौड़े कल्पित विशेषण न 
देने चाहिये। इसके अतिरिक्त नाम के प्रारंभ में बड़ों के लिए 
श्रीयुत, श्रीयुक्त या श्रीमान्‌ लगा देना चाहिये। बराबर वालों या 
छोटों को 'श्री! लगाना पयोप्र है। कई बार “श्री! या श्रीयुत! की 


पता लिखने के संबंध में ७ 

जगह प्रारम्भ में केवल पंडित, ठाकुर, बाबू या लाला आदि शब्द भी 
लगा दिये जाते हैं। नाम के अंत में बड़ों या बराबर वाले के लिए 
'जी' भी लगा दिया जाता है। 'जी' हमेशा नाम के साथ ही 
रहता है । जाति आदि पीछे आती हैं--जैसे पं० उमादत्त जी शर्मा । 

डाक्टर या प्रोफेसर आदि नाम के प्रारभ में लगते हैं, पर यदि 
कोई वकील है तो 'बकील' शब्द उसके नाम के अंत में दूसरी 
पंक्ति में लिखा जाता है श्री प्रथ्वीनाथ जी वकील । 

स्त्रियों के नाम के प्रारंभ में औमती या शीयुक्ता लगाया जाता 
है। छोटी के लिए “श्री! भी लगा दी जाती है । अंगरेज़ी भाषा 
के अनुकरण करके अब कुमारी कन्याओं के नाम के आगे केवल 
कुमारी' ही लिख दिया जाता है--कुमारी सीता देवी मेहरा । 

सरकारी या किसी संस्था के अधिकारियों अथवा व्यापारिक 
कम्पनियों आदि के मालिकों को जो पत्र भेजा जाता है उसमें 
व्यक्ति का नाम नहीं लिखा जाता। यदि नाम लिखा होगा तो वह 

यक्तिक पत्र समझा जावेगा । उनके पत्र और पे में केवल उनके 

पद का नाम रहता है। जैसे -हैडमास्र डी. ए. वी. स्कूछ, लाहौर | 
प्रचार मंत्री, हिन्दी साहित्य सम्मेलन प्रयाग । 

उन व्यापारिक कम्पनियों के नाम के आगे जो किसी व्यक्ति के 
नाम से प्रारम्भ होती है लाला, सेठ या अंगरेज़ी की देखा देखी 
'मंसस शब्द भी प्रयुक्त होता है। परन्तु जिन कम्पनियों का नाम 
बं यक्तिक नाम स संबंध नहीं रखता उनके नाम के आगे कुछ नहीं 
जुड़ता जेसे--लछाछा रामलोक एण्ड ब्रदस, मेरठ । सेठ घनपतमर 
ज्वालादास कराची । हिन्दी भवन, अनारकली, लाहौर | 


_ कारबारी चिट्टियों में या रजिस्टड पत्रों में भेजने वाले का नाम 
और पता बायीं ओर नीचे को अथवा ऊपर को दे दिया जाता है। 
पता लिखने के कुछ नमूने आगे दिये जाते हैं । 

श्रीयुत रामदेव एम. ए, 
अजुन निवास 
राजा बाज़ार 
नयी दिल्ली 


डाक्टर धनीराम मेहरा, 
७८ हास्पिटल रोड 
लाहोर 





प्रोफेसर श्रीनाथ अरोड़ा एम. ए. 
जसवन्त कालिज, 

कि हैटर, | टिकट 





सेठ (मैससे) धनपतमाल ज्वाढ्यसहाय 


रामसरणदास ।) गांधी बाज़ार, 


बी.ए.,एल-एल.बी., / 
वकील, छाहौर , कराची 





कर भवन, 
अनारकली, 


लाहौर 





पन्नों के प्रकार 


पत्र कई प्रकार के होते हैं, साधारणतया हम उन्हें दो 
विभागों में बाँट सकते हैं, एक निजू या क्यक्तिक पत्र, दूसरे 
कारोबारी पत्र । 

निजू पत्र वे हैं जो अपने मित्रों या संबंधियों को लिखे जाते हें। 

कारोकारी पत्र कई तरह के होते हैं--उ्यापारिक, सरकारी 
अयथ-सरकारी, प्रार्थनापत्र, कानूनी आदि। 

पाश्चात्य लोग पत्रों का एक और विभाग करते हैं । वे निमंत्रण 
पत्रों को वैयक्तिक पत्रों से अलग रखते हैं, ये निमंत्रण-पत्र शुभ 
अवसरों पर भेजे जाते हैं और प्रायः छपे हुए होते हैं तथा कई एक 
: व्यक्तियों को एक जैसे ही भेज दिये जाते हैं । 


बैयक्तिक पत्र 


संबंधियों और मित्रों के पारस्परिक पत्र वैयक्तिक या निजू 
पत्र कहाते हैं। इन पत्रों में बड़ों और छोटों की दृष्टि से प्रशस्ति या 
संबोधन में भेद पड़ता रहता है। प्राचीन प्रणाली का वणन तो यहाँ 
हम करते नहीं। नवीन प्रणाली की प्रशस्ति का ढंग आगे दिया 
. जाता है। 

बड़ों (पिता, दादा, मामा, चाची, बड़ा भाई, आचार्य 
या उनके समान अवस्था वालों) के लिए पूज्य, पूजनी य, पूज्यास्पद, 
इज्यपाद, आदरणीय, मान्य, मान्यवर, अद्धेय, अ्रद्धास्पद आदि 
प्रशस्तियाँ अुक्त होती हैं । जैसे-पूज्य पिताजी, पूज्यपाद दादा जी, 
अद्वेय गुरु जो आदि । 


बढ़ी अवस्था की ख्तियों ( माता, दादी, बड़ी बहिन, मामी, 


श्र सरल-पत्र-लेखन 








चाची, मासी आदि ) के लिए भी यही प्रशस्तियाँ प्रयुक्त होती हैं, 
परन्तु कई बार उनका ख्ीलिंग रूप दे दिया जाता है--जेसे 
पूज्या माताजी, पूजनीया माता जी,श्रद्धेय बहिन,मान्य मासी जी | 

बराबर के भाई, मित्र, बहिन, भाभी आदि के लिए अधिकतर 
प्रिय, प्रियवर, प्यारे, स्नेहमयी इत्यादि प्रशस्तियाँ प्रयुक्त होती हैं 
प्रिय भाई, प्रियवर, प्रिय मित्र, प्रिय बहिन, स्नेहमयी भाभी । 

छोटों या जहाँ अधिक स्नेह के कारण आदर का भाव कम 
हो गया हो वहाँ प्रशस्ति के बाद नाम ही और नाम का भी 
छोटा रूप या उपनाम प्रयुक्त होता है । जेसे--प्रिय देव, प्रिय कान्‍्त 
( शकुन्तला ) प्यारी गुल्लन । 

म्रियाँ अपने पति के लिए प्रियतम, प्राणेश्वर, प्राणनाथ, 
दृदयवल्लम, दृदयवन, इत्यादि आदर तथा प्रणयमिश्रित ग्रशस्तियाँ 
प्रयुक्त करती हैं। पति स्त्रियों के लिए, भ्रिये, प्रियतमे, प्राणप्रिये, 
हृदयबल्लभे इत्यादि प्रशस्ति प्रयुक्त करते है. । बहुधा साथ ही 
नाम का छोटा रूप भी लिखते हैं। परन्तु ये प्रशस्तियाँ कोई 
निश्चित नहीं, प्रायः पत्र लिखने वाले ऐसी ही नयी नयी प्रश- 
स्तियाँ घड़ ते रहते हैं 

थोड़े परिचित संग्रान्त व्यक्तियों या दूर के संबंधियों के लिए 
प्रशस्ति के प्रयोग में अधिक प्रेम या आदर नहीं दिखाया जाता उप- 
जाति,पेशा या पद के अनुसार उन्हें जिस संबोधन से पुकारा जाता 
है उसी के आगे 'प्रिय' या 'मान्य” लगा देते हैं। जैसे, प्रिय भल्लाजी, 
प्रिय प्रोफेसर साहब, श्रिय वकील साहब, मान्य रायसाहब । 

प्रशस्ति के अनंतर पत्र का वास्तविक कलेवर प्रारंभ होता है 
इस कलेबर में आत्मिकता, हास्य और संभाषण-शैली का अधिक 
प्रयोग पत्रों को अधिक रोचक बना देता है । पर हास्य सीमा के 








कै 


पत्रों के प्रकार रे 

भीतर चाहिये। पत्रों में अत्यधिक आदर भाव दिखाने के स्थान में 
यदि प्रेम का प्रदर्शन हो तो अधिक अच्छा होता है । परन्तु दूर 
के संबंधियों या थोड़े परिचित व्यक्तियों को पत्र लिखते समय 
सम्मान का पयोप्त ध्यान रखना चाहिये। इन पत्रों में बणन, वाद- 
विवाद तथा आख्यान सब कुछ सम्मिलित हो सकता है । पत्र के 
कजेबर के अनंतर अंत में पत्र भेजने बाले का विशेषण या परिचय 
तथा हस्ताक्षर होते हैं । प्रशरित की तरह इसमें भी भेद पड़ता है । 

बड़ों को लिखते समय नीचे “आपका आज्ञाकारी'; आपका कृपा- 
पात्र; आपका भ्रिय पुत्र, आपका प्रिय शिष्य, आदि लिखे जाते हें। 
बड़े भाई, बड़ी बहन या भाभी आदि को लिखते हुए अंत में 
'स्नेह भाजन' 'सेह पात्र' आदि लिखा जाता है। 

बराबर वालों को तुम्हारा प्रिय मित्र, तुम्हारी बहिन आदि 
प्रयुक्त किया जाता है । 

छोटों को लिखते समय 'शुभचिन्तक', 'शुभेच्छु', 'हितकांत्ती' 
'लेही' आदि विशेषण प्रयुक्त होते हैं। 

कई बार केवल आपका! तुम्हारा! या भवदीय लिखकर ही 
हस्ताक्षर कर दिये जाते हैं । 

निजू पत्रों में प्रायः कई लोग प्रशस्ति आदि सबके ऊपर दइष्ट 
देवता का स्मरण भी कर लेते हैं, जैसे--'ओशम ','औगणेशाय नम:' 
आदि। प्रशस्ति के बाद और पत्र के प्रारम्भ करने से पूब॑ बहुत 
व्यक्ति शिट्राचार के लिए 'नमस्ते' 'चरण-बंदना', 'प्रणाम'; “बन्दे' 
तथा प्रेम-प्रद्शन के लिए 'स्नेहांजलि', 'चुम्बन' और आशीवाद के 
लिए 'चिरजीवी हो' 'सौभाग्यवती हो” आदि लिखते हैं, पर 
आजकल के शिक्ित व्यक्ति प्राय: इनका प्रयोग कम करते हैं। 











१--पिता का पत्र पुत्र के नाम 
( स्वास्थ्य का हाल लिखो ) 
अकाउंटेंट जनरल्स आफिस, 
लाहौर 
१-७-३६ 
# प्रिय पुत्र ' 
छुट्टी की कमी के कारण तुम्हें बीमारी की हालत में छोड़ कर 
मुझे आना पड़ा। विवश था, परन्तु मुझे तुम्हारी बढ़ी चिता 
लगी हुईं है। जिस दिन तुम्हारा बुखार उतरता है उसी दिन तुम 
अपने हाथ से चिट्ठी लिखकर भेजना, तभी मुमे शान्ति मिलेगी । 
इसमें आलस्य न करना । 
हाँ एक बात लिख दूँ, कि शरीर की इस नाजुक हालत 
में तुम पथ्य का पूरा ख़याल रखना। इस समय अपनी जीभ पर 
कड़ा नियंत्रण रखना। यदि तुमने इस समय कुछ अंटसंट खा 
लिया या जरा गरमी से घबरा कर बाहर सो गये तो बुखार फिर 
बिगड़ जायगा । इसलिए इसका ख़याल रखना ओर जिस तरह 
तुम्हारी माता जी कहें, उसी तरह करना । 
सुषमा और कान्‍त को प्यार । 
तुम्हारा शुभचिन्तक 
गोपालदास 
पुनश्च--यरि तुम्हारी चिट्ठी न आई तो में शनिवार शाम की 


गाड़ी यहाँ से जरूर चल दूँगा । 


“3 प्रायः बे आदमी 'प्रिय' या 'प्यारे विशेषण के आगे नाम ही लिख 
देते हैं--जैसे भिय पुत्र के स्थान पर प्यारे राम' अधिक उपयुक्त होगा । 








२--पृत्र का पत्र पिता को 
(स्वास्थ्य का हाल) 
चौड़ा बाजार 
लुधियाना 
३-५-३० 

पूज्य पिताजी, प्रणाम । 

पत्र आप का मिला । जब आप यहाँ से जा रहे थे 
तभी में आपको बहुत चिंतित देख रहा था, इसलिए मैंने सोचा 
था कि बुखार उतरते ही आपको पत्र लिखूँगा । इतने में कल 
आपका पत्र भी आगया। मेरा बुखार कल ही उतर गया था। 
कल पूरे दिन भर नामल रहा था। आज भी नामल है। आशा 
है कि अब बुखार न होगा। 

आपके लिखने के अनुसार में पथ्य का बहत ध्यान रखँगा। 
डाक्टर साहब ने आज मँँग की दाल का पानी और फलों का 
रस देने को कहा है। वे कहते हैं कि यदि बुखार न हुआ तो 
परसां खिचड़ी देंगे। 

कल माता जी को भी थोड़ी हरारत थी पर आज वे अच्छी 
हैं। अभी कमजोरी बहुत है। अत: लंबा पत्र नहीं लिख सकता । 
हो सके तो मेरे लिए कुछ अच्छे फल किसी आते जाते के हाथ 
भेज दीजिएगा। 

सुषमा और कान्त प्रणाम कहती हैं । 
आपका आज्ञाकारी 
रामलाल 


पुत्र की ओ ईसे माता को 
( छात्रावास का वर्णन करते हुए ) 
डी. ए.बी. स्कूल बोर्डिज्नहाऊस 
लाहौर 
श २-४-३० 
पूज्य (अद्धेय) माता जी, प्रण 
चलते समय आपको वचन देकर आया था कि लाहौर 
पहुँचकर ज्योंही मेरा बन्दोबस्त ठीक हो जाता है, त्योंही आपको 
पत्र लिखूँगा । चौथ शाम को यहाँ पहुँच गया था। उस रात मामा 
जी के यहाँ ही रहा । दूसरे दिन उनको साथ लेकर स्कूल गया। 
अत: स्कूल में दाखिल होने में कोई कठिनता न हुई । फिर उनके 
साथ ही छात्रावास देखने चला गया। छात्रवास की बहुत बड़ी 
बिल्डिंग थी। विद्यार्थियों के रहने का बड़ा अच्छा प्रबन्ध था। चारों 
तरफ कमरों की पंक्ति सी चली गई थी । बीच में बाग था। 
: यही निश्चय किया कि यहीं रहूँगा। मामा जी ने बहुत ज़ोर दिया 
कि मैं उनके घर ही रहूँ । पर एक तो उनका घर बहुत दूर था 
रोज़ाना आने-जाने में खासकर आजकल की गरमी के दिनों में 
बहुत अधिक कठिनता होती, दूसरा घर भी छोटा था। और मामी 
जी की तबीयत भी ठीक नहीं रहती, इसलिए में उनके यहाँ न 
ठहरा । शाम को ही सामान उठाकर छात्रावास में चला आया । 
छात्रावास में कुल १५० लड़के के लगभग है। जिस कमरे में 
मैं रहता हूँ, उसमें पाँच और हैं । उनसे मैंने खूब परिचय कर लिया 
है। यहाँ सब भाई भाई की तरह ही रहते हैं। हमारे आश्रम में 
निरीक्षक एक वृद्ध सज्जन हैं। वे सब लड़कों को पुत्र की तरह प्यार 

हैं। हम सबको सबेरे पाँच बजे उठना पड़ता है और साढ़े छः 
तक देनिक कामों से निवृत्त हो स्कूल पहुँचना होता है। वहाँ 
से लगभग १२ बज छुट्री होती है। फिर हम सब आकर खाना 
खाते हैं। उसके बाद घंटा डेढ़ घंटा आराम करते हैं,फिर सब अपनी 
अपनी पढ़ाई के लिए बैठ जाते हैं। मेरी पढ़ाई तो अभी शुरू 
नहीं हुई । कल या परसों से शुरू कहूँँगा । शाम को कुछ विद्यार्थी 
खेलने के लिए ग्राउंड में चले जाते हैं । कुड्ध तालाब में तैरते है । 
रात को आठ बजे सब संध्या के लिए इकट़ठ होते हैं | उसके बाद 
फिर खाना खाकर कुछ देर घूमने के लिए चले जाते हैं। रात 
साढ़े ९ बजे सबकी हाज़िरी होती है, उसके बाद हम सो जाते हैं। 
पहले दिन ज़रा मेरा दिल उदास हुआ था, पर अब तो दिल 

खुब लग गया है। छुट्टियाँ अगस्त में होंगी तब ही घर आऊँगा। 
पिता जी को प्रणाम । कान्‍ता और गोपाल को प्यार । 

आपका प्रिय पुत्र 

सुदशन 


४--भाॉजे की ओर से मामा को 
( नवजीवन और भावी शिक्षा के विषय में ) 
जंडियाला गुरु 
१०-४-३५ 
पूज्य मामा जी, 
आपको यह सुनकर प्रसन्नता होगी कि मैं मैटिकुलेशन परीक्षा 


(९ 


में फस्ट डिविज़न में पास हुआ हूँ । अमृतसर के जिले भर में मैं ही 
से प्रथम आया हूँ। 


श्द ह सरल-पत्र-लेखन 


इस समय मेरे सामने यह बड़ा भारी प्रश्न है कि में अब आगे 
क्या करूँ ? आप जानते हैं कि घर में यह सलाह में आप से ही ले 
सकता हूँ । पिता जी तो कहते हैं--“जैसे तेरे मामा जी कहें--वही 
कर, मैं तो भाई पढ़ा-लिखा नहीं” । अतः आशा करता हूँ कि आप 
वापिसी डाक से अपनी निश्चित सम्मति लिख भेजने की कृपा 
करंगे। 
आपको पता ही है कि मेंने मेटिकुलेशन में संस्क्रत ओर साइन्स 
ली थी। हैडमास्टर साहब तो कहते हैं कि एफ. एस. सी. में दाखिल 
हो जाऊँ, और फिर डाक्टरी पढ़ूँ, या एफ़. ए. पास कर के. 
बी.कॉम. में दाखिल होऊँ । पर मैं सोचता हूँ कि दोनों में ५-६ साल 
लग जायँगे, इतने देर तक पढ़ाई के लिए क्या प्रबंध करूँगा । पिता 
जी की आर्थिक हाठत आपसे छिपी नहीं, इतने पर भी पिता जी 
मेरी शादी के लिए ज़ोर डाल रहे हैं। यह तो मेरा दृढ़ निश्चय है. 
कि जब तक मैं अच्छा कमाने लायक नहीं हो जाता, तब तक में 
शादी न करूँगा । यदि इस बात पर मुझे पिता जी की आज्ञा की 
अवज्ञा भी करनी पड़ी तो में बड़े खेद से करूँगा। परन्तु अब प्रइन 
यह है कि आगे पढ़ाई का क्या प्रबंध करूँ। 
बैसे तो मुके १५) वजीफ़े के मिल जायँगे, ऐसी आशा है, ओर 
अगर में लाहौर में रहा तो इन दो साल तक में स्यूशन करके भी 
कुछ कमा लूँगा। पर ग्रश्न आगे का है, जिसको अभी से सोचकर 
चलना चाहिये । 
आपके पन्न की प्रतीक्षा में हूँ,जेसा आप लिखेगे,बैसा ही करूँगा। 
माता जी आपको नमस्ते, और बच्चों को प्यार देने को कहती हैं। 
आपका स्नेहपात्र 
श्यामस्वरूप 

५--म्रामा का पत्र भाजे के नाम 
( उत्तर ) 
अजमरी गेट 
१०५-४-३५ 

प्यारे श्याम, 

तुम्हारा पत्र मिला | पढ़ कर बहुत प्रसन्नता हुईं, तुम सचमुच 
अपने कुल को उज्ज्वल करोगे । 

तुमने मुझ से अपने भावी जीवन के बारे में राय पूछी है, 
सो मेरी तो यह राय है कि तुम एफ.ए. पास कर बी. कॉम. पास 
करो । वैसे डाक्टर बनने से तुम अधिक स्वतंत्र रह सकते हो, पर 
उसके लिए एक तो छः साल पढ़ाई में लगेंगे, दूसरा उसकी पढ़ाई 
इतनी अधिक होती है कि तुम प्राइवेट ट्यूशन न कर सकोगे। 
घर की ऐसी आर्थिक स्थिति में तुम बिना स्यूशन के कहाँ तक 
गुज्ञारा कर सकोगे, इसको तुम स्वयं सोच सकते हो ? इसके 
अलावा आजकल डाक्टरों की भी अच्छी प्रेक्टिस नहीं रही। 
जनता उसी डाक्टर पर अद्भा करती है, जो या तो बूढ़ा हो 
या विलायत से कोई बहुत बड़ी डिग्री लाया हो । सो विलायत 
जाने के लिए तुम्हारे पास धन कहाँ ! 

वी. कॉम. पास कर लोगे तो मैं तुम्हें अपने दफ्तर में अच्छी 
नौकरी भी दिला सकूँगा, या तुम स्वतंत्र हिसाब जाँच-पड़ताल 
करने का काम कर सकते हो, इसके साथ ही यदि तुम वकील 
बनना चाहोगे तब भी तुम्हें कोई रुकावट न होगी । इसलिए मेरी 
यही राय है, आगे तुम सोच लो । 


२० सरल-पत्र-लेखन 


७ 


कमाने नहीं तगते तब तक तुम्हें विवाह करने के लिए विवश न 
करें । आशा है अब वे तुम पर ज़ोर न डालेंगे। 
घर में सब को नमस्ते। बच्चों को प्यार । 


तुम्हारा शुभचिंतक . 


घनपतराय 


«८--छोटे भाई की ओर से बड़े भाई को 
( रुपया मेंगाने के लिए ) 
| रामजस हाई स्कूल 
दरियागंज, 
दिल्ली 
०-७-३५ 
पूज्य भाइ साहब, 
नमस्ते । इन दिनों हमारी त्रैमासिक परीक्षा हो 
रही थी, इसलिए आपको पहले पत्र न लिख सका । क्षमा करें । 
२७ नी £ अक्षारे स्कूल बंद हो रहे हें | स्कूल वाले छट्टियों 
की फीस ने एक साथ ही छेगे। इधर छुट्टी जाने 
से पहले यहाँ के हिसाब साफ करने के लिए ओर फिर घर पहुँचने 
के लिए भी कुछ रुपयों की ज़रूरत होगी । यहाँ से चलते समय 
मैं कुछ नयी किताबें भी खरीदना चाहता हूँ, जिनका छुट्टियों में 
अध्ययन कर सकूँ । अतएव २०) बहुत शीघ्र भेज दीजिए । 
यहाँ सब कुशल है । यहाँ से कुछ मैंगाना हो तो लिखें। 
भाभी जी को नमस्ते । 









आपका स्नेहपात्र 
अजुनदेव 





हाँ, में तुम्हारे पिता जी को लिख रहा हूँ, कि जब तक तुम । 


७--बड़े भाई की ओर से छोटे भाई को 


( उत्तर ) है 
पो. आ. मुलाना 
(ज़िला अम्बाला) 
प्यारे अजुन, १०-७-३५ 


बहुत दिन बाद तुम्हारा पत्र मिला । महीने भर तुम्हें पत्र लिखने 
का ख़याल ही नहीं रहता । जब तुम्हें रुपयों की ज़रूरत पड़ती 
है, तब ही तुम पत्र लिखते हो अन्यथा नहीं । पता नहीं तुम्हें कितनी 
बार समझाया है कि तुम हर हफ़्ते एक पत्र ज़रूर भेजा करो । पर 
तुम्ह इसकी परवाह नहीं । 

१५) तुम्हार पते पर आज मनिआडर से भेज रहा हैँ । 
जरा खच का कुछ ख़याल रखा करो। अभी पंद्रह दिन हए तम्हें 
२०) भेज थे। वें सब क्या हुए ? यहाँ आते हुए सारा हिसाब साथ 
लेते आना । मैं अभी एक शादी पर लाहौर गया था, आते समय 
वहाँ स सब चीज़ ले आया हूँ, अतः अब कुल ज़रुरत नहीं | 

कै रा हितकाँक्ती 





पुनश्चर-पत्र बंद करते समय हेडमास्टर साहब का भेजा 
हुआ तुम्हारा परीक्षा-फल मिला । तुम तीन विषयों में फेल हो । पता 
नहीं लगता कि तुम क्या करते रहते हो ? मेंने तुम्हें दिल्ली इसीलिए 
दाखिल कराया था कि यहाँ गाँव में अच्छी पढ़ाई नहीं होती, पर 
तुम वहाँ पहुंच कर बिलकुल बेपरवाह हो गए हो । शायद किसी 
बुरा संगत मे पड़े गये हो । यदि यही हाल रहा तो मुमे तम्हें दिल्ली 
से वापिस बुला लेना पड़ेगा | इतने खच के बाद भी अगर वही फल 
हो, तो दिल्ली जाकर पढ़ने का क्या फ़ायदा ! 


८---छोटे भाई की ओर से बड़े भाई को 
(यात्रा और दृश्य का वर्णन) 
माफत भरी मुन्शीराम जी वकील 
जालोरीगेट 
जोधपुर 
न ३-६-३६ 
पूज्य भाई साहब ! 

परसों रात आप से बिदा हो ९ बज की गाड़ी पकड़ी जो 
भटिंडा लगभग रात १ ब्ज पहुँची थी, उसी समय बीकानेर 

की गाड़ी तैयार खड़ी थी | गाड़ी बदल कर बहन जी और 
दोनों ही सो गये। चार बजे के करीब गाड़ी यहाँ से चली 
और साढ़े सात बजे हनुमानगढ़ पहुँची। मेरी तो नींद ही 
न खुलती थी, बहन जी ने मुझे उठा दिया, ओर हाथ मुँह धो 
कर कुछ खा लेने को कहा । मैं बड़ी मुश्किल से उठा ओर बहनजी 
के कहने से मेने थोड़ा बहुत खा पी लिया। गाड़ी यहाँ काफी देर 
ठहरी थी। कोई आठ बजे गाड़ी फिर चली । यहाँ से आगे रेतीला 
मैदान शुरू हो गया। चारों तरफ रेत ही रेत थी। स्टेशनों पर भी 
पानी का कहीं नाम न था । गाड़ी के साथ ही पानी का एक डिब्बा 
लगा था | जब स्टेशन पर गाड़ी पहुँचती थी, तो वहाँ दूर दूर से 
आई हुई औरतों की पानी भरने के लिए भीड़ लग जाती 
थी। शाम & बजे बीकानेर स्टेशन आया। तब तक यही हाल 
रहा । बीकानेर स्टेशन पर गाड़ी दो घंटा खड़ी रही। दिन 
भर में हनुमानगढ़ के बाद यहीं खाने को मिला। ८ बजे 


*ह, उब 


ऐ३े 
के करीब फिर गाड़ी चली और सबेरे ६ बजे जोधपुर पहुँची । 
तब जाकर दिल में दिल आया। 
आज का दिन जोधपुर में खूब आराम से कट गया। दोपहर 
जीजा जी के साथ शतरंज खेल कर बिता दी। शाम को जीजा 
ओर में बालसमंद देखने चल दिये । मुन्नी की तबियत कुछ खराब 
हो गई थी, इसलिए बहन जी ने साथ न दिया। कोई आध घंटे 
में हमारा तांगा बालसमंद पहुँच गया। रास्ते में जहाँ इधर-उधर 
बिलकुल उजाड़ था, वहाँ इस मरुभूमि में पोलो के लंबे चोड़े हट 
मेदान को देख कर दिल हरा हो जाता था। घास इस तरह सम- 
तल थी मानों हरी मखमल बिछाई गईं हो। सुना है यहाँ के 
महाराज को पोलो का बहुत शौक है। 
बालसमंद के फाटक में घुसते ही एक बड़ा सा बाग़ नज़र 
आया | रंग-विरंगे फूल, हरे मैदान और कई ऊँचे वक्त इसकी 
शोभा को बढ़ाते हैं। कुछ आगे बढ़ने पर तीन ओर से 
छोटी-छोटी पहाड़ी से घिरी हुई एक बहुत बड़ी झील है। जिसे 
आलसमंद या बालसमुद्र कहते हैं। इसी क्षील पर चौथी और 
जोधपुर महाराज का महल है। गरमियों में महाराज यहाँ आकर 
दिन बिताते हैं | महल की तरफ सीढ़ियाँ बनी हुईं है, उनके 
शरा झील तक पहुँचा जाता है । झील के बीच में दो तीन छोटी 
छोटी सुन्दर नौकाएँ राज-परिवार के जल-विहार के लिए पड़ी 
रहती हैं । 
तीन ओर से नंगी काली पहाड़ी चट्टानों के बीच में हिलोरें 
हुए हरे हरे जल पर जब शाम के डूबते हुए सूय की किरणें 
झिलमिल झिलमिल करती हैं तब इंद्रधनुष का-सा रंगों का अद्धूत 
सम्मिअ्रण होता है । मैंने तो ऐसा अनूठा दृश्य अब तक कभी 


२४ सरल-पत्र-लेखन 


न देखा था, । जीजा जी कहते थे कि उदयपुर को छोड़कर 
ऐसा दिव्य दृश्य शायद ही और कहीं देखने को मिलेगा । 
बहुत इच्छा थी कि उस स्वच्छ जल में स्नान करें, पर पता नहीं 
था, कि वहाँ नहाने ओर तेरने की इज़ाज़त है या नहीं अतः 
अपने मन के वेग को भीतर ही भीतर दबाना पड़ा। 

बालसमंद के बाहर बाग में ही एक ओर चिड़ियाघर भी 
है । जिसने लाहौर का चिड़ियाघर देखा हो उसके लिए यहाँ 
कोई नवीन वस्तु नहीं थी फिर भी जानवरों को कुद्ध देर झाँककर 
वहाँ से बिदा हुए । देर बहुत हो गई थी, अतः मंडोर देखने न 
गये । कल सबेरे वहाँ की बारी है ओर फिर किला आदि 
अन्य दर्शनीय स्थान देखँूँगा। 

जीजा जी कहते हैं तुम्हें आजकल छुट्टियाँ हैं, अत: पूरे 
हफ़्ता भर यहाँ रहने पड़ेगा, पर मेरी इच्छा परसों या चौथ यहाँ 
से चल देने की है । यहाँ से अजमेर जाऊँगा, और फिर जयपुर 
अलवर तथा दिल्ली ठहरता हुआ १६ या १७ को लाहौर पहुँच 
जाऊँगा। 

माता जी और भाभी को प्रणाम । मुन्नी को प्यार । 

आपका स्नेहभाजन 
शशि 
ः पुनश्च:--मुन्नी के लिए खिलौने तो मैं जयपुर से लेता आऊँगा 

पर घर और भाभी के लिए कोई चीज़ मँगानी हो तो लाला 
गोपाललालजी के पते पर दिल्ली पत्र लिखे दीजिएगा। में उनको 
साथ लेकर वे चीज़ों बाज़ार से खरीद लाऊँगा | 





*--पिता की ओर से पुत्री को 
( पढ़ाई और स्वास्थ्य के बारे में पूछताछ ) 
४८ हालवाज़ार अम्र तसर 
प्यारी शकुन्तला, २५-६-३५ 

तुम्हारा परी ज्ञा समाप्र हुए वहुत दिन हो गए, अब तो परिणाम 
भी निकलने वाला होगा फिर अब तुम पत्र भेजने में इतनी देर क्यों 
करती हो तुम्हें पता है कि जब तुम्हारा पत्र नहीं आता है, या देर से 
आता है तब तुम्दारो माता कितनी चिन्ता करने लगती हैं | फिर भी 
ठम यह लापरबाही करती हो ! हफते में से कोई चार-पाँच मिनिट 

निकाल कर ही अपने स्त्रास्थ्य का हाल लिखती रहा करा | 
परीज्षा के दिनों में तुमने बहुत परिश्रम क्रिया होगा। आशा 


ऊ 


करता हूँ, तुम अच्छे नंबरों में पास भी होगी । परन्तु तुम्हें साथ 


ही यह भी कहना चाहता हैँ कि तुम अपने शरीर का भी खयाल 
रक्खा करो। आजकल के लड़के और लड़कियाँ अपने शरीर का 
ज़याल नहीं रखते। यही करण हैं कि वह जीवन में कोई भी 
काम नहीं कर सकते | तुम्हारी माता पचास से ऊपर की हैं, थे 
जितना काम कर लती हैं, उतना तुम्हारी नौजवान भाभी नहीं 
सकती । इसलिए तुम्हें शारीरिक उन्नति की ओर सबसे 
अधिक ध्यान देना चाहिए। शरीर स्वस्थ न हुआ, तो पढ़ाई 
आदि सब व्यथ हैं। रोज्ञ सबेरे पूमने जाया करो। शाम को भी 
उँछ कसरत किया करो या रस्सी कूदा करो। 

2] हाल वापिसी डाक से लिखों । तुम्हारी माता तुम्हें 
आशीवाद देती है। 


तुम्हारा शुभचिंतक 


१०--लड़की की ओर से पिता को 


( परीक्षा में पास होने की सूचना ) 
कन्या महाविद्यालय 
जालंधर 
४०३-३५० 
पूज्य पिता जी, प्रणाम। 

आपका पत्र परसों मिला था। परीक्षा के बाद मैं कई दिन तक 
बीमार पड़ी रही,इसलिए पत्र न लिख सकी । अब बिलकुल स्वस्थ 
हैं । आपको यह सुनकर हु होगा कि में इस बार हिन्दी भूषण परीक्षा 
में पास होगई हँ। कल ही उस का परिणाम निकला है। 
अब मुझे बुनाई की वह किताब भेज दीजिए जो आपने इनाम में 

देने को कही थी, जो लाहौर में हिन्दीभवन में देखी थी । 
हाँ, एक बात में में आपकी सलाह लेना आवश्यक समझती हूँ । 
हमारे पंडित जी कहते हैं. कि आगे में हिन्दी-प्रभाकर परीक्षा की 
तैयारी करूँ, और साथ ही केवल अंग्रेज़ी में मैट्रिक परीक्षा दूँ। 
यदि आगे फिर वक्त मिले तो एफ. ए. और बी. ए. केवल अंग्रेजी 
में दे दूँ । वे कहते हैं कि इससे मुझे साहित्य का ज्ञान हो जायगा। 
लड़कियों ने नौकरी तो करनी नहीं अतः उन के लिए हिसाब 
वगैरह में सिर लड़ाना व्यर्थ वक्त खराब करना है। पर बाई जी 
कहती हैं कि मैं सब विषय लेकर मैट्रिक परीक्षा दूँ। अगर केवल 
अंग्रेज़ी में दूँगी तो कालिज में दाखिल न हो सकूँगी। मुझे भी 
बाई जी की राय अच्छी लगती है। आपकी क्या सम्मति है, जैसा 

आप लिखेंगे, बेसा ही करूँगी। 
भाई साहब को नमस्ते, गोपाल को प्यार 
आपकी आज्ञाकारिणी 
सावित्री 


११--लड़की की ओर से माता को 


संयोगितागंज 
इंदौर 
२३-५०-३५ 
गज्य माता जी प्रणाम | 
कल अखिल भारतीय हिन्दी-साहित्य सम्मेलन के अवसर 
पर भाई साहब यहाँ बिना सूचना दिए ही पहुँच गये। मैं ञ्स 
समय सम्मेलन के पंडाल की ओर जाने को तैयार थी, एकदम 
उनको देखकर चकित होगयी। उनसे पता लगा कि आपकी 
तबीयत आजकल अच्छी नहीं रहती | क्या कारण है आप तो 
मुझे पता भी नहीं देती । महीनों बीत जाते हैं, पर आपके पत्र के 
कभी दशन नहीं होते । भाभी के हाथ से ही कमी दो चार 
पंक्ति लिखा दिया कीजिये । 
आजकल तो यहाँ बड़ी रौनक है । महात्मा जी सम्मेलन के 
प्रधान हैं,उनके साथ मीरावहिन तथा अन्य कई नेता आये हुए हैं। 
गहाराज भी आज सम्मेलन में पधारेंगे । गोबिंद अपने 
पिता जी के साथ सम्मेलन में पधारे हुए प्रतिनिधियों के कैंप की 
ओर चला गया है मैं और मुन्‍्नी अब जाने को तेयार हैं । 
भाभी को नमस्ते, अपने स्वास्थ्य का हाल लिखियेगा । 
शेष फिर- 


आपकी प्यारी पुत्री 


उनरच--यदि आपको दिल्‍ली वाली कमला का, जो हमार 
पड़ास मे ही रहती थी, पता मालूम हो तो लिखना । 
अल दल 


१२---भाभी की ओर से बराबर की ननद को 


( पहले पत्न का उत्तर ) 
बुढ़ाना गेट 
मेरठ 
२३-४-३५ 
प्रिय बहिन, नमस्ते । 
माता जी के नाम तुम्हारा पत्र आया | माता जी ने तो मुमे 
कई वार तुम्हें चिट्टी लिखने को कहा था, पर उनकी बीमारी 
के कारण घर में काम अधिक होने से इतने दिन पत्र न लिख 
सकी । क्षमा करना । 
माता जी को कोई खास बीमारी नहीं पर बुढ़ापे के कारण 
'ही उनकी तबीयत ठीक नहीं रहती । सर्दियों में उनके जोड़ों में 
द॒दे शुरु हो गई थी, पर अब तो मौसम बदलने के साथ-साथ कम 
होती जाती है। 
तुम्हारे भाई साहब तो शायद पत्र मिलने तक वहीं होंगे । 
यदि तुमको छुट्टी मिल सके तो कुछ दिन के लिए उनके साथ चली 
आओ । अब तो तुमको गये दो साल हो गये हें । 
अपने भाई साहब से कहना कि रास्ते में जयपुर से मेरे लिए 
एक दो बढ़िया साड़ी और कुछ पीतल के बरतन तथा खिलोने 


लेते आवे । 
ननदोई साहब को नमस्ते । गोविंद ओर मुन्नी को प्यार । 
॒ स्नेहसहित 
कोशल्या 


क्र 


१३---क्ुमारी कन्या की ओर से पिता के मित्र को 


माफत पं० रामचन्द्र जी मिश्र 
खेंजड़े का राम्ता 
चाँद पोल, जयपुर 
१-५-३५० 
मान्य भाई साहब,& 
आपसे यद्यपि मेरा कभी साक्षात्कार नहीं हुआ, तथापि आप 
से मैं सदंथा अपरिचित न हूँगी, ऐसी आशा है, क्योंकि आप मे 
पिताजी से भली-भाँति परिचित हैं। उन के बीमार होने के 
कारण आज पहली बार मैं आप को कष्ट देने लगी हैँ, आशा हे 
आप इसके लिए क्षमा करेंगे। 
आपको पता ही है कि पिताजी कई दिन से बीमार हैं। 
अब उनकी तबीयत पहले से तो अच्छी है, वुखार भी उतर गया 
है, पर कमजोरी बहुत हूं । डाक्टरों ने उन्हें किसी पहाड़ पर ले 
जाने की सलाह दी है। हमारी सलाह उन्हें अल्मोढ़ा या काश्मीर 
ले जाने की है। क्या आप वापिसी डाक से यह सूचित करने 
का कष्ट करेंगे कि लाहोर से काश्मीर जाने के लिए कौन सा 
रास्ता अच्छा रहेगा, कितना खच आवेगा, काश्मीर में रहने 
-ी क्या व्यवस्था है, और काश्मीर में आजकल कैसी मौसम है ? 


& पाश्चात्य तरीके से तो ऐसे स्थान में संबोधन में प्रिय महोदय! ही. 
लिखना चाहिए । परन्तु भाषा में आदर के लिए बड़ों को 'मान्य महोदय 
लिखा जाता है,पर यदि पिता का परिचित व्यक्ति पत्र लिखने वाले से थोड़ा 
ही बड़ा हो तो “भाई साहब” कौर पिता की उमर का हो तो 'चाचाजी' 
लिखने से अपनत्व स्थापित हो जाता है ॥ अतः यही संबोधन अधिक 
उपयुक्त है । 

आपका पत्र आने पर हम अपना प्रोग्राम बनायँगे । कष्ट के 
लिए क्षमा, धन्यवाद पेशगी । 
आपकी बहन 
(कु०) इंदुबाला ७ 


१४--भतीजी की ओर से चाचा को 
खेंजड़े का रास्ता 

चाँदपोल 

जयपुर 

३-३-३५ 
पूज्य चाचा जी, 

आप जब से यहाँ से गये है, तब से आपका कोई पत्र नहीं 
आया । पिताजी की तबीयत अब पहले से अच्छी है | बुखार उतर # 
गया है, पर अभी कमज़ोरी बहुत है । डाक्टरों ने सलाह दी है कि 
वे गरमी के दिन किसी पहाड़ पर बिताएँ | इसलिए हमने जल्दी ही 
किसी पहाड़ पर जाने का निश्चिय किया है। कहाँ जायँगे इसका 
अभी निश्चय नहीं हुआ । अल्मोड़ा या काश्मीर जाने की सलाह 
है । दिल्ली में मामा जी से राय पूछी है । साथ ही हिन्दी भवन 
लाहौर के संचालक से जो कि पिता जी के मित्र हैं, काश्मीर 
के बारे में पूछताछ कर रहे हैं। ज्योंही उन दोनों का पत्र आता 
है, हम पहाड़ के लिए रवाना हो जायँगे । 
+ पाश्चवात्य तरीके का अनुकरण कर बहुधा शिक्षित कुमारी लड़कियाँ 

अपने हस्ताक्षर से पहले कोष्ठ में ' कु० लिख देती हैं, जिस से पत्र पाने... 
बाले को पता छग जाता है कि लिखने वाली अविवाहिता है और उत्तर ५ 
देते समय वह संबोधन आदि का ध्यान रखता है । 








६ | 

पीछे नौकर यहाँ रहेगा | पिता जी कहते हैं कि १०-१२ दिन 
में एक बार आकर घर की देख-रेख करते रहियेगा । 
चाची जी को प्रणाम, शशि और मुन्नी को प्यार । 
आपकी बेटी 
इन्दुबाला 
पुनश्चः-मनोरमा बहिन को भी अब छुट्री हो गई होगी। 
उनसे कहिये कि वे जयपुर ७ तारीख तक पहुँच जायें । ये छुट्रियाँ 
हमारे साथ ही पहाड़ पर बितावें । उनके आने से हमें बहुत 
सहायता मिल जावेगी । 


१५--मित्र की ओर से अपने मित्र की कन्या को 
(उत्तर। 
हिन्दी भवन 
लाहौर. ५-३-३५ 

प्रिय इंदु बहन, 

तुम्हारा पत्र मिला। अपरिचित होते हुए भी मैं तुम से खूब 
परिचित हूँ । तुम्हारे पिता जी कई बार तुम्हारा ज़िक्र करते रहे हैं । 

यह पढ़कर प्रसन्नता हुईं कि तुम्हारे पिता जी अब स्वस्थ हो 
रहे हैं, विशेषतः वे काश्मीर आने की सोच रहे हैं । बहुत दिन बाद 
उनके दर्शन तो हो सकेंगे । मैं यदि तुम्हारी कोई मदद कर 
सकूँगा, तो मुझे बड़ी प्रसन्नता होगी । 

लाहौर से काश्मीर जाने का आजकल बहुत सस्ता और 
अच्छा इंतिज़ाम है । यहाँ से काश्मीर सीधी लॉरी या मोटर जाती 
हैं । लॉरी में आने जाने का दो महीने के लिए वापिसी टिकट 
फट क्लास का कुल १ २) में मिल जाता है। लॉस रास्ते में एक 

दिन जम्मू ठहर कर दूसरे दिन औीनगर पहुँच जाती है । पूरी. ; 
कार यदि चाहें तो ७०) में मिल जावेगी । कार सवेरे यहाँ से चल 
कर शाम को ही श्रीनगर पहुँचा देगी । 
काश्मीर में मौसम आजकल बहुत अच्छा है । फल तो अभी 
बहुत न होंगे । केवल चेरी ही मिलेगी, पर मोसम अच्छा है। 
वहाँ एक दो दिन ओनगर में आय-समाज में ठहरा जा सकता 
है, फिर पहलगाँव में होटल का प्रबंध हो सकता है। तम्बू भी 
मिल जाते हैं । नहीं तो हाउसबोट का प्रबंध हो सकता है। 
काश्मीर और पहाड़ों से सस्ता तथा अच्छा रहेगा। दृश्य 
भी अच्छे हैं । काश्मीर ही आने का निश्चय करो, मेरा आग्रह है। 
आने से पहले सूचना दे देना, यहाँ सब व्यवस्था हो जावेगी । 
अपने पिता जी से नमस्ते कहना । 
स्नेही& 
देवचन्द्र 


१६---भाँजी को ओर से मामा को 
( अपनी पहुँच की सूचना ) 
खेंजड़े का रास्ता 
चांदपोल,जयपुर 
१०-३-३५ 
पूज्य मामा जी, प्रणाम । 
हिन्दी भवन लाहौर के संचालक सहोदय का, जिनके 
बारे में आपको पहले लिख चुकी हूँ, कल पत्र आया है।. ॥) 
और उनके लिखने के अनुसार हमने काश्मीर जाने का नि यय लिखने के अनुसार हमने काश्मीर जाने का निश्चय 
७ सनेहीं और प्रेमी' में फक है--स्नेह शब्द भाई-बहन के प्रेस के लिए 
प्रयुक्त होता है, अतः इसका प्रयोग ऐसे स्थानों पर किया जा सकता है। 

किया है। हम कल सुबह “अहमदाबाद दिल्ली एक्सप्रेस' द्वारा दिल्ली 
पहुँच रहे हैं। वह गाड़ी सबेरे ८-४० पर पहुँचती है। दिन भर 
वहाँ आराम कर रात फ्रंटियर मेल से लाहौर रवाना हो जायेंगे । 
आशा है आप स्टेशन पर दर्शन देंगे । हो सके, तो पिता जी के 
लिए किसी मोटर या बंदगाड़ी का प्रबंध कर रकखें, क्योंकि अभी 
वे बहुत कमज़ोर हैं। शेष मिलने पर-- 
स्नेह भाजन 
इंदु 





१७---छोटे भाई की ओर से बड़ी वहन को 
( बुलाने के लिए ) 
बंगाली मुहल्ला 
लाहोर 
२६-६-३५ 
पूज्य बहन जी, नमस्ते । 
बहुत दिन से आपका कोई समाचार नहीं मिला। क्‍या 
काम में इतना लगी रहती हैं ? घर में आप तीन तो कुल आदमी 
' फिर पता नहीं आपको फुर्सत क्यों नहीं मिलती ! 
हमारी छुट्रियाँ ५ जुलाई से हो रही हैं, पिता जी ने भी उस 
दिन से दो महीने की छुट्री ले ली हैं। हमारी सलाह इस बार 
डलहोजी जाने की है। वहाँ एक कोठी का प्रबंध भी कर लिया है। 
हम सब की यही, इच्छा है कि आप भी हमारे साथ रहें और 
जीजा जी भी यदि जीजा जी को छुट्टी न मिल सके तो आप तो 
अवश्य चलें । आपको यहाँ से गये भी साल से ऊपर हो गया 

पंप कक परम लक भा "इक पक “कम कम थ० करन करन पेन पवन फेक कक कम कक 


है, इसलिए अब तो आपको “न! करने का अवसर न दूँगा। 
लिखेंगी, तो में खुद लेने आ जाऊँगा। 
जीजा जी को नमस्ते, मुन्नी को प्यार। पत्रोत्तर शीघ्र दें। 
स्नेहपात्र 
राम स्वरूप 








१८--बड़ी बहन की ओर से छोटे भाई को 
( पहले पत्र का उत्तर, असमर्थता दिखाते हुए ) 
कबाड़ी बाज़ार 
अम्बाला छावनी 
१-७-३५., 
प्यारे राम, 
तुम्हारा पत्र मिला । क्या ही अच्छा होता कि में तुम्हारे 
साथ डलहौज़ी चल सकती और इस नारकीय गर्मी से छुटकारा 
पाती । परन्तु कया करूँ, विवश हूँ । ह 
बैंक का छमाही हिसाब हो रहा है, अतः तुम्हारे जीजा जी को 
दम मारने की भी फुसंत नहीं मिलती । सबेरे ९ बजे जाते हैं, शाम 
सात बजे से पहले नहीं आते । ऐसी हालत में उन्हें छुट्टी मिलनी 
बड़ी कठिन है और ऐसी गरमी में उनको यहाँ छोड़कर जाना भी 
उचित नहीं है । उनकी तबीयत वैसे ही ठीक नहीं रहती । 
जाओ, तुम ही मेरे बदले डलहोजी हो आओ ओर जब 
खिजहार देखने जाना तब मेरा नाम भी ले लिया करना । 


मुन्नी तुम्हें बड़ा याद करती है। माता जी को प्रणाम । 
. तुम्हारी शुभचिंतिका 
सुमित्रा 





१९--छोटी बहिन की ओर से बड़े भाई को 
( मेले का वर्णन ) 
५७ निस्बत रोड 
लाहोर 
३०-०-३५ 
पूज्य भाई साहब, 
आपका पत्र बहुत दिनका आया पड़ा था, परन्तु आपके 
यहाँ से जाते ही हम हरिद्वार चज्े गये थ्रे, इसलिए उत्तर 
न दे सकी | क्षमा कीजिएगा। 
आप जब से भाभी सहित यहाँ से चले गये हैं तब से 
यहाँ उजाड़ सा हो गया है। माता जी कहती हैं कि देखो, नयी बहू 
मेरे पास कुछ दिन भी नहीं रही । उनकी इस चिंता को दूर 
करने तथा कुद्ध दिन के लिए दिल बहलाने के लिए हम हरिद्वार 
चले गये थे। वहाँ इन दिनों कुम्भ का मेला तथा गुरुकुल का 
वार्पिक्ोत्सव था, इसलिए खूब भीड़ इकट्ठी हुई थी। चारों ओर 
सनुष्य ही मनुष्य दिखाई देते थे | असंख्य यात्री भारत के भिन्‍न 
मिन्‍न प्रान्तों से इकट्ठे हुए थे, जिनमें पंजाबियों की ही अधिकता थी। 
धर्मशालाओं और मकानों की तो बात ही क्या पेड़ों के नीचे 
भी रहने की जगह न थी । इसलिए हम तो जाकर गुरुकुल में 
ठहरे थे । 
पवे के दिन स्नान के समय तो हर-की-पोड़ी के चारों ओर 
मील भर तक भी कहीं तिल रखने की जगह न थी | लोग एक-एक 
डुबकी के लिए मर रहे थे, उनका विश्वास था कि उस समय का 
स्तान उनके सब पापों देगा। चारों ओर से धकाघकी हो रही 
थी,औरतों और बच्चों की तो खेर नहीं थी। इस भीड़ में जहाँ लोग 

धर्म कमाने के उद्देश्य से एकत्र हुए थे वहाँ गुंडे भी कम न दीखते 
थे। कई तो स्नान करती हुईं स्त्रियों की ओर ही घूर सटे थे, कई 
उनके आभूषणों पर हाथ साफ करने की ताक में थे। आप जानते . 
ही हैं कि मुझे तो ऐसी भीड़ में स्नान करना अच्छा लगता ही नहीं, 
इसलिए मैं तो हर-की-पौड़ी के पास के एक मकान में जिसमें 
सुमित्राजी ठहृरी हुईं थीं, बैठी-ब्रेठी सारा नज़ारा देखती रही, पर 
माताजी नौकर को साथ लेकर नहाने अवश्य पहुँची थीं। 

सेवा-समिति के बालकों का प्रबन्ध अच्छा था। वे एक ओर 
से नहाने वालों को आने देते थे और दूसरी ओर से आगे बढ़ाते 
जाते थे। मैं तो उनके सेवा-भाव को देखकर हैरान थी । बेचारे सवेरे 
से शाम तक अपने स्थान में खड़े रहते थे । छोग उन्हें बुरा-भला 
कहते, पर वे सदा हाथ जोड़े रहते थे । 

एक ओर तो इन छोटे-छोटे स्वयं-सेवकों का अद्धूत दृश्य था, 
दूसरी ओर पैसे-पैसे पर मरने वाले धर्म के ठेकेदार पंडों और मोटे 
मुस्टंडे महन्तों और भंगवे कपड़े लपेटे हुए साधुओं का। ये पंडे 
यात्रियों को हर तरह से लूटने का यत्न कर रहे थे। मोटे-मुस्टंडे पेसे 
वाले महन्तों की एक के बाद एक सवारी निकल रही थी । भगवे 


ह0 % 


कपड़े पहने हुए निरक्षर भट्टाचार्य साधु अनूठा धर्मोपदेश कर रहे 
थ्रे। मुझे तो इनमें रत्ती भर भी विश्वास नहीं है, में तो 
वहाँ माता जी के साथ ही चली गईं थी, अतः मेरा दिल तो इधर 
लगा नहीं; पर माताजी ने अवश्य दूस-बारह रुपये पंडों के हवाले 
कर दिये। सवेरे चार से लेकर शाम चार बजे तक यात्रियों की 
भीड़ थी। रास्ते में कहीं पैर रखने की जगह न थी, अतः ड्सी 
मकान में बंद रहना पड़ा। शाम कों अवसर पाते ही वहाँ से 


निकली और सीधी अपने डेरे पर पहुँची । 


। 

उसक बाद तीन-चार दिन हम गुरुकुल का उत्सव देखने को 
रुक रह । वहाँ की खुली हवा में मेरा तो खूब दिल लगा | 
चार दिन वहाँ ठहर कर हमने वापिस लोटने की ठानी परन्त 
गाड़ा मे कहाँ जगह न मिली। दो दिन स्टेशन पर आते रहे पर 
दाना राज़ वापिस लॉटना पड़ा। अन्त में तीसरे दिन गाड़ी 
मे पर रखने को जगह मिली। रात भर सीट से नीचे रखे हए पा 
अपने बिस्तर पर माताजी, शान्‍्ता और मैं बंठी रहीं। पिताजी 
हमार कमर मे न थे, उनकी भी शायद यही हालत रही होगी | 
आपका दिल वहाँ कैसा छगा ? भाभी जी खूब स्वाद वस्ताएँ 
बनाकर खिलाती होंगी । पर आप तो दिन भर दफ़्तर चल जाते 
हाग, भाभाजा खाली बेठ-बठ क्‍या करती होंगी ? उनको यहाँ 
वापिस भेज दीजिए | भाभीजी के आर अपन स्वास्थ्य का शीघ्र 
ता दीजिएगा । माताजी का आप दोनों को आशीवाद। 
आपकी स्नेहपात्र 
सरला 





२०--बड़ी बहन की ओर से छोटी बहन को 
( घर के काम की आवश्यकता बताते ए) 
कुरसवाँ मुहल्ला 
कानपुर 
१-१०-३५ 
प्यारी कान्‍्ता 
माता जी के पत्र से आज पता लगा कि तुम इस बार हिन्दी- 
रत्न मे पास हो गई हो, प्रसन्नता हुई । साथ ही माता जी ने 


रेट सरल-पत्र-लेसन 





लिखा है कि परीज्ञा खतम हो गई है, फिर भी घर के काम-काज 
में तुम उनका हाथ नहीं बटातीं । वे चाहे कितनी भी थक जाँय, 
पर तुम पूछती भी नहीं, यह पढ़ कर हार्दिक खेद हुआ । 

कान्‍्ता, थोड़ा-सा पढ़ लिखकर तुम भी और पढ़ी-लिखी 
लड़कियों की तरह घर के काम-काज से नफ़रत करने लगी हो ! 
क्या तुम पढ़ाई का यही लक्ष्य समझती हो कि दिन भर उपन्यास 
पढ़ने में और गप मारने में गुज़ार दिया जाय, तो तुम बड़ी ग़लती 
पर हो। ध्यान रखो कि सुबड़ स्त्री से ही घर की शोभा है, यदि 
तुम्हारा घर अनपढ़ लड़कियों जैसा भी साफ़ नहीं.यदिं तुम स्वादिष्ट 
खाना बनाकर घरवालों को संतुष्ट नहीं कर सकतीं, यदि तुम्हारे 
माता-पिता तुम से खुश नहीं,यदि नौकर के बिना तुम बिलकुल पंगु 
हो जाती हो तो तुम्हारी शिक्षा पर इतना पैसा खच करना बिल- 
कुल व्यथ है । याद रखो, कि अपना काम अपने हाथ से ही करना 
अच्छा है । जो स्वाद घर की स्त्रियों के हाथ से बने हुए खाने 
में आता है, वह नौकर की रोटियों में कभी आ ही नहीं सकता । 

कान्ता, मैं समझती हूँ तुम मेरी सीख को बुरा न मानोगी, 


ओर आगे से कभी किसी को शिकायत का अवसर न दोगी | 


परमात्मा तुम्हें खुश रखे । 
माता जी को प्रणाम । 
तुम्हारी शुभचिंतिका 
सावित्री 





२१--पति की ओर से पत्नी को 
७४ हार्पिटल रोड 
लाहोर 
१८-५-३५ 

प्राणश्रिये ( प्रियतमे ) 

तुम्हें यहाँ से गये सात-आठ दिन हो गये, पर तुमने अब 
तक अपनी पहुँच भी नहीं लिखी में रोज़ाना सोचता हूँ कि आज 
तुम्हारा पत्र आयगा, आज तुम्हारा पत्र आयगा, और दो तीन 
बार डाकिये को भी देखने जाता हूँ, पर जब डाकिया आता है और 
तुम्हारी चिट्ठी नहीं लाता, तब मुझे बड़ा निराश होना पड़ता है । 
पता नहीं, तुम्हें वहाँ जाकर क्‍या हो जाता है ? 

कल धाबी तुम्हारे बाकी बचे कपड़े लाया था, उसमें तुम्हारी 
एक साड़ी कम लाया है, वह कहदा है कि में बीबी जी को दे गया 
था, लिखना क्या बात है । 

तुम्हारे भाई का यज्ञोपवीत किस दिन है मुझे वहाँ किस 
दिन पहुँचना चाहिये, लिखना । मुन्नी का अब क्या हाल है । 

माता जी और पिता जी को प्रणाम कहना, यश तथा वीर 
को नमस्ते । तुम्हारा ही 

ह अशोक 

पुनश्च:--शरीर की इस कमज़ोर अवस्था में तुम सँभल कर 
रहना, यह नहीं कि तुम दिनभर काम में लगी रहो, और रात को 
सखियों के साथ बेठकर ढोलक बजाती ग्हो। इस तरह नींद 
हराम करने से फिर बीमार पड़ जाओगी। माना कि तुम्हारे भाई 
का यज्ञोपवीत है, पर फिर भी तुम्हें अपने स्वास्थ्य का ध्यान 
रखना जाहिए। 


२२---पत्नी की ओर से पति को 
( उत्तर ) 
कूचा नटवाँ 
द्ल्ली 
२१-५-३५ 
प्राणनाथ ( हृदय-बल्लभ ) 
आपका पत्र मिला । मुमे बड़ा खेद है कि आपको मेंने ऐसी 
- प्रतीक्षा करवाई । क्षमा कीजिएगा। 
रास्ते में सफर में मुन्नी की तबीयत बहुत खराब हो गई थी। 
दो दिन तो उसे बुखार ने छोड़ा ही नहीं। १०४ तक टेंप्रेचर हो 
जाता था । उसका बुखार कम हुआ ही था कि मेरी तबीयत 
खराब हो गई । इसीलिए इतनी देरी हो गई । - 
यश का यज्ञोपवीत २६ तारीख को सबेरे आठ बजे है । 
आप यहाँ २५ की शाम तक पहुँच जाइयेगा। 
धोबी से एक रेशमी साड़ी पहले आ गई थी, वह ठीक 


कहता था । 
आते समय मेरे टक्क में से मुन्नी के दो रेशमी जम्पर लेते 
आइयेगा । 
मुन्नी की हाछत अब बिलकुल ठीक है । 
लक आपकी ही 
शीला 


पुनश्चः--माता जी मुझे यहाँ बहुत दिन रखना चाहती हैं, 
पर मैं इस भीड़ में ज़्यादा दिन टिकना नहीं चाहती। इसलिए आप 
खूब ज़ोर डालियेगा । 


२२--सहेली को पत्र 
( हिन्दी परीक्षाओं के पास करने का प्रयोजन ) 
कटरा अहलूवालिया 
अम्रतसर 
१४-३-३५ 
प्रिय सखि (प्रिय दमन)& 

तुम्हारा पत्र मिला । तुमने यह पूछा है कि मैं इन हिन्दी 
परीक्षाओं के देने में क्यों अपना नाहक समय गँँवा रही हूँ। 
उहन, तुम्हारा सवाल बिलकुल ठीक है । आजकल हमारे सारे देश 
में जो अंग्रेजियत की लहर चल रही है, उसके अनुसार तुम्हारा 
कहना ठीक ही है । अभी तक साधारण लोग हिन्दी के ज्ञान की 
क्ररर नहीं करते । अंग्रेज़ी पढ़ें-लिखे स्त्री-पुरुप हिन्दी-पढ़ी 
हुईं लड़कियों को अनपढ़ ही कहते हैं और उनका तिरस्कार करते 
हे | पर बहन, ये भाव क्‍या हमारी गुलामी को नहीं प्रकट करते ! 
मैं मानती हूँ कि पुरुषों को पेट पालने के लिए अंग्रेजी का पढ़ना 
जरूरी हो गया है क्योंकि हम गुलाम हैं। पर हम स्त्रियों को 
कया पड़ा है किहम भी अपनी जातीयता को गँवायें। याद्‌ 
रखो में अंग्रेजी से नकरत नहीं करती। अपितु यह समझती हैँ 
कि अंग्रेज़ी जितना पढ़े सकूँ, उतना थोड़ा है। पर जब तक हमें 
अपने साहित्य,और अपनी भाषा का ज्ञान नहीं तब तक अंगरेज़ी के 

पीछे भटकने का मैं कभी समथन नहीं कर सकती। 
मेरे पिता जी भी इन्हीं गुलाम विचारों के कारण मुझे अंग्रेजी 
ही पढ़ाते हे पर आव मैं समझती हूँ कि हमारा जात पर अब में समझती हूँ कि हमारा जातीय साहित्य 
३ लिए हि न हो पो 'सलि' के जगह उसझा नाम या प्यार 


के किए किया गया नाम का अपक्रंश लिखना अधिक उपयुक्त होगा। 


श्र सरल-पत्र-लेखन 

हमारे जीवन के लिए, हमारी ज ति के लिए कितना आवश्यक है। 
इसलिए में अब अपना समय अपने जातीय साहित्य को पढ़ने में 
लगा रही हूँ और परीक्षा का लालच इसमें सहायक होता हे । 
अतणव में इन परीक्षाओं के पीछे लगी हूँ। 
मैं तुम से भी यही अनुरोध करूँगी कि तुम भी इस अंग्रेजियत 
को छोड़ों । हाँ, तुम यह अवश्य कहोगी कि जिस तरह स्कूल में 
मैं पहले उपदेश देती थी, उसी तरह अब भी देती हूँ सो बहन, 
बचपन की आदतें इतनी जल्दी थोड़े ही छूटती हैं। 
अब तुम यहाँ कब आओगी, तुम्हें कलकत्ता गये तो बहुत 
दिन हो गये । अपना हाठल-चाल कभी-कभी लिखती रहा करो । 
तुम्हारी दर्शनामिलाषिणी 
| शकुन्तला 
२४--मिन्र को पत्र 
( छुट्टियाँ किस प्रकार व्यतीत की ) 
शिव निवास, राजा बाजार 
नयी दिल्ली 
२२०९-३५ 
प्यारे हरि, 
बहुत दिन पहले तुम्हारा शिमले से एक पत्र आया था। पर 
इस बार में ग्राम्य-जीवन का आनंद लेने के लिए मामा जी के 
यहाँ गाँव में चला गया था। सो घर से होकर दुबारा गाँव में 
पत्र पहुँचते-पहुँचते करीबन ६० दिन लग गये । अतः मैंने यही 
निश्चय किया कि तुम्हें घर पहुँचकर ही पत्र लिखँँगा । 
ने तो इस बार विचित्र ही जीवन बिताया । गाँव में 


७ 


पहुँचते ही मैंने अपनी उमर के १०९* लड़कों से मेल-जोछ पैदा 

पर 


कर लिया । स्रेरे ही से में उनके साथ खता में चला जाता और 
१०-१४ बज तक वहीं उनको काम करते देखता ओर उनके काम में 
हाथ बंटाता | फिर खाना खाकर कुड्ध देर आराम करता । उसके 
बाद में उन लड़कों को उठ दर पढ़ाता, नयी-नयी बातें बताता, 
ओर कभी दिल वहलाने का उनके साथ ताश भी खेलता | 
ज्ञाम होते ही हम सब मासा जी के मकान के बाहर चोपाल 
५ इकट्र हो जाते। वहाँ गाँववाले भी काफी संख्या में पहँच जाते | 
उनका अखबार पढ़कर सुनाता। देश की हालत बताता 
और उन्हें साफ रहन को कहता । उनसे कहता कि किसी से घृणा 
न करो, हरिजन भी तुम्हारे भाई हैं, हिन्द और मुसलमान 
उक हा भारतमाता के पुत्र हैं, और सब भाई भाइ हैं। इसलिए 
आपस में लड़ना न चाहिए। ' 
ते सत्र मुझ से बड़ा प्यार करने लग गये थे | जब में वहाँ 
स्‌ चला, तो कोइ मेरे लिए अपने घर से गुड़ ले आया, कोइ मक्का 
और काइ साग । इस तरह उन्होंने मुफे अपने-अपने ढंग के 
उपहार दिये। 
गाँवा में शिक्षा की कितनी कमी है, कितनी गरीबी है और हम 
पढ़ें-लिखे वहाँ कितना काम कर सकते हैं, इनका अनुभव मुझे इस 
बार ही हुआ | हरि, तम शायद नहीं मानोंगे कि उस गाँव में 
कदाचित्‌ मुझ से अधिक पढे ।€ख एक दा ही होगे। इसलिए मेरी 
वहाँ बड़ी इज्जत थी में वहाँ अंधां में काना राजा था। 
तो अगले साल भी वहा जाऊगा। छुट्रियाँ २५ को खंतम 
! पुम दिल्ली कब पहुँचोगे | अपने माता-पिता को प्रणाम कहना। 
तुम्हारा स्नेही 
सतीश 


२५--मित्र का उत्तर 
लोअर बाज़ार 
शिमला 
२३-९-३२५ 
प्रिय सतीश, 
बहुत दिन बाद तुम्दारा पत्र मिला। मैं सोचता था तुम कहाँ 
चले गये हो जो तुमने इतने दिन तक उत्तर ही नहीं दिया। सो अब 
पता लगा कि हज़रत नये ही तजरबे करने लगे हैं। तुम्हारा यह 
स्वभाव कभी न बदलेगा । एक दिन तुम जरूर लीडर बनकर रहोगे। 
मैं २० को सबेरे वहाँ पहुँचूँगा | पिता जी के दुफ़्तर तो 
अगले महीने की १२ को दिल्ली आयँंगे, सो तब तक तुम्हारा ह्दी 





मेहमान हूँगा । 
* -शेष मिलने पर-- 
ह तुम्हारा अभिन्नह्दय 
हरि 
२९--मित्र को पत्र 
( रुपया उधार मँँगाने के लिए ) 
लोअर बाज़ार 
शिमला 
२२-९-३५ 
प्यारे दिनेश, 


बहुत दिन से तुम्हें पत्र न लिख सका । डे एसे ही झंझटों 
में फँस गया था । आज तुम्हें एक ख़ास कारण से यह पत्र लिख 


रहा हूँ । 

मुके कोई तीस-पेंतीस रुपयों की एकदम आवश्यकता पड़ 
गई है । पर किन्हीं कारणों से मैं पिता जी से और भाई साहब से 
+ रुपये नहीं लेना चाहता। क्‍या तुम कम से कम ३०) मनिआर्डर 
द्वारा वापिसी डाके से भेज सकोगे। मैं समझता हूँ कि तुम 'ना न 
करोगे। बड़ा उपकार मानूँगा । 
दिल्ली आते ही तुम्हें रुपये दे दँगा। 
तुम्हारा 
देव 
२७--मित्र को उत्तर 
( रुपया भेजने में ्रसमर्थता ) 
कृष्णा श्रम, राजा बाज़ार 
$ नयी दिल्ली 
१-१०-३४ 
ध्यारे देव, 
तुम्हारा २२ तारीख का पत्र मिला। मुझे अत्यधिक खेद& है 
कि में तुम्हारा पहली बार का कहना ही पूरा न कर सकूँगा । 
कारण यह है आजकल पिताजी पहाड़ से लौट आये हैं, और 
वे ख़ुद सब काम देख रहे हैं, ऐसी हालत में रुपये भेजने में असमथ 
' हैँ।अंत में दुबारा क्षमा माँगता हैँ । आशा है तुम इसका बुरा 
न मानोगे। 


तुम्हारा ही 
* >ब__7+----/। दिनेश 


अय & असमर्थता व्यक्त करते हुए कई छोग “वेद छू गत 
8 असमर्थता ब्यक्त करते हुए कई लोग ' खेद है” के स्थान पर 
“शोक है” छिख देते हैं, यह बहुत भशुद्ध प्रयोग है। यह ध्यान रखना 


चाहिये कि “शोक है” केवल झूलु के समय ही लिखा जाता है। 


२८--मित्र को पत्र 
(रुपये वापिस करने के लिए तकाज़ा ) 
बाबू मुहल्ला 
अजमेर 
१-१-३५ 
प्रिय गुप्ता, 
करीबन ६ महीने हुए तुम मुझसे ६०) माँग ले गये थे, उस 
समय तुमने विश्वास दिलाया था कि तुम पाँच छः दिन में जयपुर 
पहुँचते ही रुपये वापिस कर दोगे । पर अब इतना अरसा हो 
गया, तुम्हें तीन-चार पत्र भी डाल चुका हूँ, पर तुम उन पत्रों 
की पहुँच तक नहीं लिखते । क्‍या यही तुम्हारी शिष्टता है ! 
- आशा करता हूँ कि तुम अब मुझे बार-बार लिखने को तंग 
न करोगे, और मित्रता का ध्यान रखते हुए शीघ्र ही रुपये वापिस 
कर दोगे। । 
यदि १५ दिन तक तुम्हारे रुपये न पहुँचे तो विवश होकर 
मुझे तुम्हारे पिता जी से कहना पड़ेगा, ओर उसके उत्तरदायी 


तुम ही होगे । 


तुम्हारा 
ु जयसिंह 
२९---सखी को पत्र ( छोटी पर्ची-सी ) 


( अपनी चीजें बापिस मैँगाने के लिए ) 


प्यारी शीला, ओं 
तुम उस दिन कुछ बरतन और कर्सियाँ लिबा ले गई थी,और' 


कह गईं थी कि एक-दो दिन में वापिस कर दूँगी, पर इस बात 


हर 
5 "॑ि्णिःओ 

को १५ दिन हो गये और उसके बाद तुमने न तो दर्शन ही दिये 
और न चीजें ही भेजीं । 
आज माता जी को पता लग गया, मुझ पर गुस्सा होने लगी। 
कृपया इस आदसी के हाथ वे सब चीजें अवश्य भेज दो । 
तुम्हारी 
१५-१०-३५ - विमला 
३०--थोड़े परिचित संश्रान्त व्यक्ति को 
११/ए सेय्यद साली लेन 
ह कलकत्ता 
सान्‍्य प्रोफ़ेसर साहब, १८-६-३५ 
जब आप छुट्टियों में कलकत्ता में श्रमण के लिए आये थे 
तब वकील साहब के घर में आपसे मेरा साक्षात्कार हुआ धा, 
आशा है आप भूले न होंगे। उस दिन यह जानकर बड़ी प्रसन्नता 
हुईं थी कि आप भी हमारी ही जाति के हैं । 
. _ आज आपको थोड़ा कष्ट देने लगा हूँ, आशा है, आप क्षमा 
करेंगे। 
मेने सुना है कि पंजाब यूनीवर्सिटी की ओर से कुछ हिन्दी- 
परीक्षाएँ ली जाती है, जिनको पास करने के अनंतर केवल अंग्रेज़ी 
में मेटिक, इंटर और बी.पए. की परीक्षाएँ दी जा सकती हैं। क्‍या 
आप उन परीक्षाओं के नियम और विवरण भेज सकते हैं, या 
वहाँ के किसी पुस्तक-विक्रेता को उन परीक्षाओं की विवरण- 
पत्रिका भेजने के लिए कह देंगे। बड़ी कृपा होगी। 
धन्यवाद पेशगी-- 
आपका अनुग्रहाभिलाषी 
रामनाथ अग्रवाल 


३१--परिचय पत्र 
सिविल लाइन्स 
जालंधर 
२४-७-३५ 
प्रिय भज्ञा जी, 
पत्रवाहक (इस चिट्ठी को लाने वाले) सज्जन श्रीयुत 
धर्मेन्द्रनाथ जी मेरे घनिष्ठतम मित्रों में से हैं। ये बड़े साहित्य-रसिक 
और विनोदी जीव हैं, यहाँ डी.ए.बी. कालिज में हिन्दी पढ़ाते हैं । 
आप को इनसे मिलकर अवश्यमेव बड़ी प्रसन्नता होगी। 
थे किसी कारण-बश लाला घनश्याम दास जी से मिलना चाहते 
हैं । मेरा तो लाला जी से ऐसा थोड़ा-सा परिचय है, पर आप 
तो उनसे खूब परिचित होंगे । 
यदि आप इनको उनसे मिला देंगे ओर इनके काम में पूरी 
सहायता करेंगे, तो में आपका बड़ा झतज्ञ होऊँगा। 

: मैं स्वयं आपके पास पहुँचता, परन्तु आजकल काय के 
आधिक्य के कारण यहाँ से उठना मुश्किल है अतएव नहीं आ 
सका । आशा करता हूँ कि आप मेरी चिट्ठी को ही पयोप्त समभेंगे, 
और इनके काम में किसी तरह की त्रुटि न होने देंगे । 


कष्ट के लिए क्षमा-- 
आपका 


हरबंसलाल 


#₹! 


| 


३२--पवंथा अपरिचित व्यक्ति को 
( परिचय पेदा करने के लिए ) 
माफत जसराज जी वकील 
रलाराम बिल्डिंग 
जोधपुर 

सान्‍्य बहन, ०-७-३०५ 

में आपसे सर्वथधा अपरिचित हैं, आपने भी मेरा नाम कभी 
ने सुना होगा। अपनी एक सहेली से सुना था कि आप ख्त्री-शिक्षा 
के काम में पयाप्र दिलचस्पी लेती हैं, साथ ही यह भी पता लगा 
था, कि पंजाब में श्री-शिक्षा का प्रचार बटत अधिक है । अकेले 
लाहार म हो दजना कन्या-पाठशालाएँ हँ | अतण्व आपको यह 

पत्र लिखने का साहस कर रही हैँ । 

हम कुड बहनें मिलकर यहाँ रियासत में स््री-शिक्षा का प्रचार 
का काम तथा परदा-विरावी आन्दोलन करना चाहती हें. हम 
अभा यह नहां साच सक्रीं कि उस काय में हम किस तरह अग्रसर 
हा । मुझे यह्‌ लिखते अत्यधिक लज्जा प्रतीत होती है कि अभी 
हमारी रियासत भर में कन्‍्याओं के लिए केबल एक ही मिडिल 
स्कूल है । 

क्या आप अपन अनुभवों द्वारा हमें कुछ पथ-प्रदर्शन 
करायेंगी। यदि आवश्यकता हो तो में आपके दर्शनों के लिए 
वहाँ भी आ सकती हैँ । 

पत्रात्तर शीघ्र पाने की आशा करती हूँ, कष्ट के लिए क्षमों । 
धन्यवाद पेशगी-- 

आपकी अनुग्रहाभिलापिनी 
सुमित्रा देवी 


३३--बहनोई का पत्र साले को 
( पृत्रोत्पत्ति का हष-समाचार ) 
कटरा खुशहाल राय दिल्ली 
प्यारे श्याम, १०-३-३५ 
तुम यह सुनकर ग्रसन्न होगे कि तुम अब मामा हो गये हो । 
आज सबेरे ४ बजे तुम्हारा भाँजा पैदा हुआ है। ज़ब्चा और बच्चा 
दोनों ही स्वस्थ हैं । 
माता जी और पिता जी को बधाई देना । 
स्नेही 
रामलाल 
३४--बरहनोई का पत्र छोटी साली को 
( पास होने का हष-समाचार ) 
कूचा लालचंद, लाहौर 
प्यारी शीला, ७-५- ३५ 
आज 'हिन्दी-भूषण' परीक्षा का नतीजा निकल आया है। तुम 
४०५ नंबर लेकर पास हो गईं हो और अपने विद्यालय में प्रथम 
रही हो--बधाई। अब मिठाई की कब उम्मीद की जाय ! 
स्‍्नेही 
मथुरादास 
१५---प्ताले का पत्र बहनोईं को 
( बधाई का पत्र ) 
छत्ताघाट, आगरा 
प्रिय भाइ साहब, १३-३-३५ 
आपका १० तारीख का पत्र मिला । नवजात शिशु के 
आगमन पर सब को बधाई। परमात्मा उसको चिरंजीव करे । 

माता जी विशेष तौर पर बधाई देती हैं, और कहती हैं कि 
ज़च्चा और बच्चा दोनों के स्वास्थ्य का बड़ा ध्यान रखें और हर 
तीसरे दिन उनके हाल का पता देते रहें। 
शकुन्तला बहिन जी को नमस्ते। 
आपका स्नेहपात्र 
श्यामलाल 


२६--किसी संस्कार पर भाई को निमंत्रण 
कटरा खुशहाल राय 
दिल्ली 
१-५-३५ 
प्रिय श्याम जी, 
तुम्हारे भाँने का नाम-करण संस्कार ८ मई एतवार 
को सुबह सात बजे होना निश्चित हुआ है। इसलिए तुम यह पत्र 
पाते ही चलने की तैयारी कर दो। 
तुम्हारा भाँजा कहता है कि जब से मैं पैदा हुआ हूँ, तब से 
मेरे मामा ने दिल्ली आना ही छोड़ दिया है, न मेरी नानी ही 
आती है । सो अब अपने भाँजे को मिलने के लिए जल्दी आओ, 
साथ ही उसके नाना, नानी, और मासी को भी लेते आओ | 
यहाँ ६ तारीख तक सब पहुँच जायँ, इसका ध्यान रखना । 
शेष मिलने पर-- 
तुम्हारी प्यारी बहन 
शकुंतला 


३७--क्विह की बधाई 
( पहुँचने की असमर्थता ) 
मुक्तारामस्टीट 
कलकत्ता 
पूज्य बहन जी, १०-५-३५ 
कान्‍्ता के विवाह पर पहुँचने के लिए आपका निमंत्रण मिला । 
इस शुभ अवसर पर मेरी तरफ से सबको हार्दिक बधाई । 
एक आवश्यक काय में फँसा होने के कारण यद्यपि 
मैं अपने इस शरीर से पहुँचने में असम हूँगा, तथापि आपको 
विश्वास दिलाता हूँ कि प्रत्येक मंगल-काय में मेरा मन वहाँ 
उपस्थित रहेगा, तथा आपके आनंद में पूरा भाग लेगा। परमात्मा 
से यही प्रार्थना है कि कान्‍ता का सौभाग्य अचल रहे ओर पार- 
स्परिक प्रसन्नता से यह जोड़ी आदश बने । 
इस शुभ अवसर पर कानन्‍्ता के लिए एक तुच्छ-सी रेशमी 
साड़ी और कुड्ध पुस्तक्रे' भेज रहा हूँ, स्वीकार कीजिएगा। 
आपकी प्रसन्नता में सुखी 
जयदेव 
३८--म् त्यु-समा चार 
बाँसमंडी लाहौर 
पूज्य मामा जी, १०-९-३५ 
आपको यह दारुण समाचार भेजते हुए मेरा हृदय फटा जाता 
है, कि कल शाम अचानक हाट-फेल हो जाने के कारण पिता जी 
हम सबको अनाथ बना कर स्वर्ग सिधार गये। 
शोकाकुल 
विनोद 


२३९---प्र॒त्यु-समाचा र& 
प्यार श्याम 
तुम्हे यह लिखते हुए हृदय फटा जा रहा है कि बखार के 
साथ कई महीने की कशमकश के बाद प्रिय रमेश ने कल सदा के 
लिए आँखें मूँद ली । 
दिल्ली... दुखी 
१-१०-३५ रामलाल 


४०--समवेदना का पत्र 
कटरा खुशहालराय, दिल्ली 

प्रिय सुमित्रा बहिन, २०-९-३५ 

आज मामी जी से जीजा जी के स्वगंवास का शोक-समाचार 
सुन कर सन्न रह गई। इतनी छोटी उमर में ही पता नहीं काल 
न उन्हें क्या हमार बीच में से उठा लिया । अभी तो तुम्हारे 
ससुर जी का स्वगंवास हुए साल भी न हुआ था, कि तम पर 
आपत्ति का यह दूसरा भयंकर पहाड़ टूट पड़ा । पता नहीं उसःक्रर 
विधाता की क्‍या मंशा है, सच है आपत्ति अकेली नहीं आती | 

इस दारुण दुःख क समय तुम्हें किस तरह धीरज बँधाऊँ 
यह मुमे स्वयं नहीं सूझता | स्वयं मेरे आँस ही नहीं रुकते में तुमसे 
किस तरह धीरज घरने और आँसू रोकने को कहेँ । 

पर बहन, यह ता संसार का विधान हैँ उस कतो की इच्छा 
के आग मनुष्य का वश नहीं चलता । सुख ओर दख में ही 








& झत्यु का अशुभ समाचार भेजते हुए पन्न के चारों ओर या तो 
काली लकीर फेर दी जाती है, अथवा पत्र का एक किनारा फाड़ दिया 
जाता है । 


५५ सरल-पत्र-लेखन 


जीवन है । अब धेय धरकर आय-ललनाओं की तरह शेष जीवन 
बिताओ, और विनोद तथा सरला का छालन-पालन करो । वे ही 
तुम्हारे सहारे हैं, वे ही तुम्हारे पति-देव की निशानी हैं। . 
में स्वयं वहाँ पहुँचती, पर तुम्हारा रमेश कई दिन से टाइ- 
फाइड से चारपाई पर पड़ा है | उसके ठीक होते ही तुम्हारे दुःख 
में भाग बँटाने को वहाँ पहुँचूँगी । 
तुम्हारे दुख में दुखी 


शकुन्तला 
४१--असफलता पर सहानुभूति 
मोहनलाल बिल्डिंग 
कृष्णागली, लाहौर 
प्यारी पाछो, १२-७-३५ 


आज 'हिन्दी-भूषण” परीक्षा का परिणाम निकलना था। मैं 

तीन बजे से ही हिन्दी भवन में परिणाम की प्रतीक्षा के लिए जा 
बैठी थी | लगभग दो घंटे बाद परिणाम आया । पर उसमें तुम्हारा 
नाम न देखकर बहुत निराशा हुईं। पहले तो मुझे विश्वास ही न 
हुआ पर जब दो तीन बार गौर से देखा,फिर भी नाम न मिला तब 
बहुत खेद हुआ । पता नहीं क्यों तुम पास नहीं हो सकी । तुम्हारी 
इस असफलता पर मैं हार्दिक सहानुभूति प्रकट करती हूँ. और 
आशा करती हूँ कि इस क्षणिक असफलता से तुम हिम्मत थ 
हारोगी और अगले साल दूना परिश्रम करोगी । 

तुम्हारी 

पुरुषोत्तमा 


अभ्यास 


१. चाचा की ओर से भतीजे को एक पत्र लिखो जिसमें पिता की 
रुत्यु के बाद उसका पालन करने का प्रण हो। 
“२. माता की ओर से विदेश में गये हुए पुत्र को एक पत्र लिखो जिस 
में उसे सदाचारी रहने के लिये उपदेश हो । 
बड़ी बहन की ओर से छोटे भाई को एक पतन्न लिखो जिसमें पत्र के 
साथ राखी भेजने का उल्लेख हो और साथ ही राखी के त्यौहार पर कुछ 
प्रकाश डाछा हो | 
४. अपने छोटे साले को एक पत्र लिखो जिस में यह लिखा हो कि 
तुम्हारी बहन तुम्हें याद करती है अतः कुछ दिनों की छुट्टी लकर मिल ज्ञाओ | 
५. पोते को एक पत्र लिखो जिसमें अधिक कज़ां लेने से मना करते 
हुए कर्ज़ा लेने के दोष बतलाओ | 
६. पिता को एक पत्र छिखो जिस में खर्च के लिये रुपये माँगे हों । 
७. फूफे को एक पत्र लछिखो जिस में छोटी बहन की रझत्यु का 
समाचार हो । 
'.“<. अपने ससुर को एक पत्र लिखो जिस में बड़े दिनों की छुट्टियाँ 
उनके पास बिताने की सूचना हो | 
'$: पिता जी को पत्र में लिखो कि वह तुम्हें इस स्कूछ से उठवा कर 
किसी अन्य स्कूल में भरती करा दें । साथ ही उठवाने का कारण भी लिखो | 
3०. अपनी ननद को पत्र में अपने भाई के विवाह पर बुलाओं । 
१4. अपने मित्रसे छुट्टियों के लिए दिये गये होमटास्क ([उ0॥९ (4 9०) 
पूछने को एक पतन्न लिखो । 
२. एक मित्र को अपनी यात्रा का वर्णम करते हुए पत्र लिखों | 
५३. हरिद्वार गई हुईं अपनी सहेली को पत्र लिखो कि वह तुम्हारे 
लिए अंमुक पस्तु लाये । 


१. घरेल झगड़ों से तंग आई हुईं एक सहेली को उन्हें दूर करने का 
उपाय छिखो । 


चानरूमूं॥2 


कारोबारी पत्र 

५ कारोबारी पत्र कई तरह के होते हैं--व्यापारिक, सरकारी, 
अड्धे सरकारी, प्रार्थना-पत्र और कानूनी आदि; जिनके नमूने आगे 
दिए गये हैं । के 

वैयक्तिक पत्रों की तरह कारोबारी पत्रों में भी सबसे 
पहले पत्र की दाहिनी ओर अपना पता तथा तारीख दी जाती 
है, उसके बाद कुश्च नीचे हट कर पत्र के घाँयीं ओर कम्पनी 
का नाम या पता, अक़सर का ओहदा ओर पता या व्यक्ति- 
विशेष का नाम और पता दिया जाता है। परन्तु प्राथना 
पत्रों में प्राय: भेजने वाले का पता ऊपर देने के बजाय हस्ताक्षर 
के नीचे दिया जाता है तथा तारीख ओर शहर का नाम उसी 
लाइन में बाँयीं ओर रहता है । 

उसके बाद कुछ नीचे हटकर प्रशस्ति या संबोधन प्रारंभ होता 
है। कारोबारी पत्रों में प्रायः बराबर बालों के लिए या व्यापारिक 
कंपनियों के मालिक तथा मैनेजर के लिए 'महोदर्या 'श्रिय महोदय! 
प्रिय महाशय' 'महाशय गण! 'भ्रीमन' 'श्रीमन्त:' आदि प्रशस्तियाँ 
प्रयुक्त होती हैं। उच्च पदाधिकारियों के लिए प्रायः छोटे व्यक्ति 
'महोदय' 'सान्‍्य महोदय' आदि प्रशस्तियाँ प्रयुक्त करते हैं। उनमें 
“पप्रिय/विशेषण प्रयुक्त नहीं होता । उच्च से उच्च सरकारी अधिकारी भी 
साधारण जनता के व्यक्तियों के पत्र लिखते हुए 'प्रिय' विशेषण का 
प्रयोग नहीं करते। क्‍योंकि वे अपने को जनता का सेवक कहते हैं। 

ख्त्रियों के लिए, "श्रीमती जी या 'महोदया', प्रयुक्त होता है। 
हिन्दी में बहुधा 'प्रिय बहिन! या 'मान्य बहिन' भी लिख देते हैं.। 

प्रशस्ति के अनंतर पत्र का कलेवर प्रारंभ होता है । घर के 
वायु-मंडल और दफ्तर अथवा बाज़ार के वायुमंडल में जितना 


कारोबारी पत्र ५ (५ 

अंतर होता है उतना ही वैयक्तिक और कारोबारी पत्रों में हाता है । 
अत: निजू पत्रों में जहाँ आत्मिकता, हास्य, व्यंग और संभाषणशैल्ी 
को अधिक पसंद किया जाता हैं वहाँ, कारोबारी पत्रों में स्पट्ठता, 
निश्चितता,पूर्ण ता,नम्रता,सरलता,और संज्षिप्तता होनी चाहिये। हम 
पहले लिख चुके हैं कि सरठता और संक्षेप पत्र की जान हैं। परन्तु 
विशेषकर व्यापारिक प्रों में तो इनकी अधिक आवश्यकता होती 
है । जितना नितान्त आवश्यक हो उससे एक शब्द भी अधिक न 
लिखना चाहिये, दूसरी तरफ स्पष्ट ता का भी ध्यान रखना चाहिये, 
ऐसी कोई बात छूटने न पाये जो कि पत्र पाने वाले पर व्यक्त 
करना आवश्यक हो या जिसके व्यक्त करने स पत्र पाने वाले 
व्यक्ति पर अच्छा प्रभाव पड़ने की संभावना हो | 

इसका ध्यान रखना चाहिये कि पत्र स्वयं गवाही के रूप में 
प्रयुक्त हो सकता है,अतः पयाप्र सोच-विचार कर तथा संयत होकर 
कारोबारी पत्र लिखने चाहियें। यदि कुछ चीजें मंगाने के 
लिए पत्र लिखना हो, तो उसमें हर एक चीज़, जो मंगानी हो, वह 
अलग-अलग लाइन में लिखनी चाहिये। साथ ही उसका स्टाइल, 
माप, वर्णन, बनाने वाले का नाम, तथा संख्या इन सबका उल्लेख 
कर देना चाहिये। क्रिस तरह चोज़ मंगानी हें--रेल द्वारा, डाक 
ढ्वारा तथा बिल्टी बेंक द्वारा, वी. पी. द्वारा या रजिस्ट्री द्ारा इन 
सबका उल्लेख होना चाहिये। यदि पत्र के साथ चेक अथवा रुपया 

मनिआडर से भेजा जा रहा है, तो उसका उल्लेख भी अवश्य 

करना चाहिये। यदि किसी पत्र का उत्तर देना हो तो उसकी 
पत्र-संख्या तथा तारीख का भी ज़िक्र करना चाहिये। 

कारोबारी पत्रों में नम्नता प्रदर्शन के लिए निम्नलिखित 
वाक्य और वाक्यांश बहुधा प्रयुक्त होते हैं । 


पट सरल -पत्र-लेखन 

“मैं आपका बड़ा कृतज्ञ होझऊँगा (बड़ा उपकार मानूँगा ) 
यदि आप.......... . का कष्ट करेंगे ( की कृपा करेंगे )” 

योग्य सेबा', 'धन्‍्यवाद पेशगी', 'कृपा बनाई रकखें। 

सेवा में सविनय नित्रेदन है', आजन्म आभारी रहूँगा। 

“मैं न्॒त्रता ओर आदर के साथ आपका ध्यान इस ओर 
आकर्षित करना चाहता हूँ ( दिलाना चाहता हूँ ) 

“पत्रोत्तर शीघ्र पाने की आशा करता हूँ? 

पत्र के कलेबर के अनंतर हस्ताक्षर के ऊपर व्यापारिक पत्रों 
में केवल 'भवदीय” लिखते हैं । 

सरकारी पत्रों में छोटे व्यक्ति बड़ों को प्रायः “आपका 
आज्ञाकारी सेवक' “आपका विनीत “आपका विनम्र सेवक! आदि 
लिखते हैं । सरकारी अधिकारी भी जनता के व्यक्तियों को पत्र 
लिखते हए इन्हीं शब्दों का प्रयोग करते हैं । 

कारोबारी पत्रों में निजू पत्रों की तरह शिष्टाचार के लिए 
'नमस्ते' आदि लिखना उपयुक्त नहीं होता । 








४२---पुस्तक-विक्रेता को 


( पुस्तकों की कमीशन आदि पूछते हुए ) 
मुहल्ला शाह चनचराग 


रावलपिंडी 
संचालक १५-३-३५ 
हिन्दी भवन, लाहौर 
प्रिय महोदय 


हम चार-पाँच लड़कियाँ मिककर हिन्दी-भूषण परीक्षा की 
पाठ्य-पुस्तकों के तीन चार सेट तथा उनकी सहायक पुस्तकें 


>छुमला 

खरीदना चाहती हैं, कुल पुस्तकों की कीमत १००) के लगभग 
होगी। कृपया भूतण परीक्षा की विवरण-पत्रिका वापिसी डाक 
से भेजने का कष्ट कीजिये, साथ ही कमीशन की दर भी लिखिये। 
धन्यवाद पेशगी- 
भवदीया 
अमृतलता 
उनआः-हम रत्न-परीक्षा' की सैकूड हेंड पुस्तकें भी बेचना 
चाहती हैं कृपया लिखिये कि आप किस कीमत पर उन्‍हें खरीदेंगे। 


४२--पुस्तक-विक्रेता को 
( ऊ़ितात्रों का भार्डर करते हुए ) 
मुहल्ला शाह चनचराग 


संचालक रावलपिण्डी 
हिन्दी भवन, २२-३-३५ 
लाहौर 

श्रिय महोदय, 


आपका १८-३-३५ का पत्र ( संख्या १८०५ ) प्राप्त हुआ। 
धन्यवाद | 

कपया निम्नलिखित पुस्तकें अतिशीघ्र रेलवे पास द्वारा तथा 
बिल्टी वी. पी. द्वारा भेजकर कृताथ करें । पाँच रुपये मनिआर्डर 
हारा अगाऊ भेजे जा रहे हैं। 

१, भूषण परीक्षा के तीन पूरे सेट 

*९. तक्षशित्रा की कुंजी ( बलदेव शात्री ) २ प्रति 

३. हिन्दी भूषण निबंधमाला ( शम्भूदयाल सक्सेना ) ३ प्रति 

५. व्याकरण की प्रश्नोत्तरी ( धमचन्द्र ) २ प्रति 

५. व्याकरण के चाट ( धर्मेन्द्रनाथ ) २ प्रति 
६. लोकोक्तियाँ और मुहावरे ( बहादुरचंद ) ३ प्रति 
७. इतिहास की प्रश्नोत्तरी दूसरा भाग ( जुगुल किशोर ) २ प्रति 
८. भूषण-प्रश्नपत्र ( रामप्रसाद मिश्र विशारद ) ३ प्रति 
९. सरल-पत्र-लेखन ( केशव प्रसाद ) ३ प्रति 
१०. शिल्पमाला ( विद्याधरी ) १ प्रति 


पुस्तकें चलाते समय अच्छी तरह देख लें कि कोई फटी हुई न 
हो । यदि कोई पुस्तक खराब हुईं तो वापिस की जायगी | पुस्तकों 
का बिल एक दिन पहले भेजने की कृपा करें । 


भवदीया 
अमृतलता 
४४--पुस्तक-विक्रेता को 
( शिकायत ) 
संचालक मुहल्ला शाह चनचराग 
हिन्दी भवन, लाहौर रावलपिण्डी 
२७-३-३५ 


प्रिय महीदय, 

आपके बिल नं० २५०३ के अनुसार पुस्तकें श्राप्त हुईं । 
धन्यवाद । परन्तु खेद से लिखना पड़ता है कि इस बार आपने 
पुस्तक भेजने में बहुत ही असावधानी से काम लिया है, जो 
आप जैसे प्रतिष्ठित दूकानदार के लिए उचित नहीं प्रतीत होता । 
शिकायतें निम्नलिखित हैं, आशा है आप इनको दूर करने 
का समुचित प्रयत्न करेंगे । 

१. तक्षशिल्ा-काव्य की एक प्रति में ४९ से ६४ तक ४४ 


ही नहीं है । 


४७७७७३७७७४७७७७०७७७४७४४६ इक कक /४ 70 ० आह क कक शी कर की नकल ४७०५७०४०४०५०५०५०५०५०५०५७००७०.> 


कारोबारी पत्र ६? 





२. विशेष ज़ोर देने पर भी आपने केशव प्रसाद शुक्त लिखित 
'सरल-पत्र-लेखन' की एक प्रति भी नहीं भेजी । 

३. हिन्दो-भूषण प्रश्नपत्र की कीमत आपने १) छगायी है पर 

आपको लिस्ट में केवल १) छपी है |-पता नहीं इसका क्या कारण है । 

४. आप ने ७३ फीसदी कमीशन देना स्वीकृत किया था, पर 

बिल में आपने केवल ६३ फीसदी ही कमीशन काटा है यह सवथा 


अनुचित है। 
कृपया उत्तर शीघ्र दें, शेष कमीशन शीघ्र भेजने का कष्ट करें | 
भवदीया 
अमृतलठता 
४९--ग्राहक को 
शिकायत का उत्तर 
सं० २१०८ तार का पता--'हिन्दीमवन' 
€ २ हु 
ह्िन्दातभमकक्‍कत्‌ 
पंजाब में उच्च कोटि की हिन्दी पुस्तकों की एक-मात्र दूकान 
मुद्रक, प्रकाशक हास्पिटल रोड, (अनारकली) 
और लाहौर 
पुस्तक विक्रता २-४-१९३ ६ 
ओमती जी, 


आपका २५-३-३० का क्रपा पत्र मिला । धन्यवाद | 

हमें इस बात के लिए हार्दिक खेद है कि आप जैसी स्थायी 
भ्राहक को हमारे व्यवहार से इतनी असुविधा हुईं है। दम 
इसके बा क्षमा चाहते हें और आपकी शिकायतों का उत्तर नीचे 
दे रहे है। 

१, तक्तशिला काव्य की वह प्रति आप रजिस्ट्री से भेज दीजिए, 
उसके पाते ही हम आपको नयी पुस्तक रजिस्ट्री से भेज देंगे। 
आशा है, आप इस कष्ट के लिए क्षमा करेंगी। 

२. सरल-पत्र-लेखन के छपने में अभी १०-१० दिन की देर 
है, बिल के अंत में जहाँ पुस्तकें न भेजने का कारण निर्दिष्ट किया 
गया है, वहाँ आप इसका भी उल्लेख पायँगी | पुस्तक के छपते 
ही आपको सूचना दी जावेगी । 

३, १९३२ से १९३५ तक के चार साल के प्रश्नपत्रों की कीमत 
१) है। परन्तु आपको जो भेजा गया है उसमें १९३१ से ३५ 
तक पाँच सालों के प्रश्नपत्र उत्तर सहित हैं। अतएब कीमत 
का फक है। 

४9. कमीशन के विषय में आप यदि हमारे पत्र ( संख्या 
१८०५ ) को ध्यानपू्वक पढ़ेंगी तो आपको शिकायत का अवसर 
न मिलेगा। उसमें स्पष्ट रूप से लिख दिया गया था कि यदि आपका 
आडंर १००) के लगभग होगा तो ७॥) फीसदी कमीशन दिया 
जावेगा । और अगर आपका आडंर इससे कम हुआ तो केवल 
६।) फीसदी कमीशन दिया जाबेगा । आपका कुल आडर ४९॥) 
का है। ऐसी दशा में हमारा ६$ फीसदी कमीशन देना सवथा 
उचित है । 

आशा करते हैं कि इस पत्र को पढ़ने के बाद आपको कोई 
शिकायत न रहेगी और आपको विश्वास दिलाते हें कि 
हिन्दी भवन आपको कभी शिकायत का अवसर न देगा। कृपा 
बनाई रखें, योग्य सेवा लिखती रहें । 

भवदीय 
धरचन्द्र 'विशारद! 


४६--दुकानदार को 
(रुपयों की रसीद तथा हिसाब साफ करने का) 
कोओपरोटिव सोसाइटी 
गवम्मेंट हाई स्कूल 


अम्बाला 
मेसस रामलाल एण्ड सन्‍्स १७-५-३५ 
बुकसेलस, लाहौर 
प्रियमहोदय, 


पिछले महीने की पहली तारीख को मैंने आपके साथ बेठ कर 
स्कूल की कोओपरेटिव सोसाइटी का हिसाब किया था । सोसाइटी 
के नाम जो रुपया आपका निकलता था, वह नकद दे दिया गया 
था और करीबन ७५) की कितावें आपको वापिस दी थीं। 
आपने कहा था कि रुपयों की पकी रसीद तथा वापिसी किताबों 
का क्रेडिटनोट मैनेजर साहब के आने पर भेज दिया जावेगा | आज 
उस घटना को डेढ़ महीना ही चुका है। इस अससे में में आपको 
दो पत्र डाल चुका हूँ, पर आप किसी पत्र का जवाब तक नहीं 
देते। खेद है कि आप अपने ग्राहकों के साथ इतना दुव्यंवहार 
करते हैं । 

आशा करता हूँ कि अरब आप हमें इस विपय में अधिक 
लिखने को विवश न करंगे। शीघ्र ही पिछले रुपयों की रसीद 
तथा ७५) का क्रेडिटनोट भेजने का कष्ट करेंगे 

भवदीय 
जगदीशचन्द्र 
मंत्री 





४७--ग्राहक को 
( रुपया न भेजने पर दावा ) 
मेससे रामलाल एण्ड सन्‍्स 


पत्र संख्या ५०६ बुकसेलस, लाहौर 
पं० नरोत्तमदास जी १उ-५-३७ 
कन्या-विद्यालय, लुधियाना 
प्रिय महोदय, 


गतवष २०-५-३४ को आप हमारे बिल सं० १५३५ के अनुसार 
६०॥।5-) की पुस्तक ले गये थे। आपने कहा था कि ये पुस्तकें विद्या- 
लय की कन्याओं के लिए हे,ओर आप शीघ्र ही कन्याओं से रुपया 
इकट्ठा करके भेज देंगे। उसके बाद आपको तीन-चार पत्र लिखे 
गये हैं पर आपने एक का भी उत्तर नहीं दिया। हमारा आदमी 
आपके पास रुपये माँगने के लिए गया तो आपने उसको भी टाल 
दिया । हमें खेद से लिखना पड़ता है कि आपका यह व्यवहार 
शिष्टता की सीमा का उल्लंघन कर गया है । 

इस पत्र द्वारा हम आपसे अन्तिम बार प्राथना करते हैं, 
कि आप वह रुपया शीघ्र ही भेज दें। यदि १५ दिन तक 
रुपया न मिला तो विवश हो हमें यह्‌ मामला बकील के सुपुद 
करना पड़ेगा । ऐसी हालत में पारस्परिक मनमुटाव तथा मुकद्दमे 
के खर्चे के आप उत्तरदायी होंगे । 

विवशता के कारण हमें इस तरह का पत्र लिखना पड़ा है 
अतः हम इसके लिए क्षमा माँगते हैं और अब भी आशा करते 
हैं कि आप शीघ्र ही रुपये भेज कर पुराने व्यवहार को पुनः 


स्थापित कर देंगे। योग्य सेवा-- 
भवदीय 
रामलाल 
संचालक 


४८--मत्र के मैनेजर को 
(इश्तिहार प्रकाशित करने के लिए) 


शान्ति भवन 
5 अम्बाला छावनी 
मेनेजर २८-१-३५ 
देनिक हिन्दी मिलाप, लाहौर 
प्रिय महोदय, 


आपका पत्र ( संख्या २५०३--तारीख् २५ जनवरी १९३० ) 
मिला साथ ही विज्ञापन की दर का कार्ड मिला । आपके लेखा- 
नुसार |) विज्ञापन का ख़च मनिआडर द्वारा भेज रहा हूँ। 
कृपया निम्नलिखित विज्ञापन 2 वार एक-एक दिन छोड़कर 
प्रकाशित करने का कट्ठ करें। 
आपका 
श्यामस्वरूप 


७ ७. इक. ९. <७.. २७... ९ ९ <७ <७. ७. ०. २७. २७ ७. ६७. २७. ९ 


आवश्यकता 
'हिन्दी भूषण” तथा मिडिल की दो रुड़कियों को 
पढ़ाने के लिए एक अनुभवी शिक्षिका की आवश्य 
कता है। जिसे हर समय कन्याओं के साथ रहना 
होगा, और गरमियों में पहाड़ पर साथ ही जाना 
होगा । अंगरेज़ी का ज्ञान रखने वाली महिला अधिक 
पसंद की जावेगी। खाना और रहना मुफ्त । वेतन 
ग्यतानुसार । पत्र-व्यवहार का पता-- 
श्यामस्वरूप र्‌इस, 


अम्बाला छावना 
“७ ७. ७ ७ ९७ ७ ७ २७ ७. २७ ७. ८७ २७. “७७ “२७, “२७, २७, २७. 


च्छ 


4७ ७. ७७. ७. ७ ५० ७ अ ७ ७ य> “७ 
“७ छ २ «२० श. “७ “७७ “९ “२० ७. ७. ६... शक 


४९--पत्र के मेनेजर को 


( ग्राहक बनने के लिए ) 
अमृतसर 
२५-१२-३४७ 
संचालक 
विशालभारत, कलकत्ता 
प्रिय महोदय 


आपके मासिक पत्र विशाल-भारत का एक वष के लिए 
ग्राहक होना चाहता हूँ | कृपया नीचे लिखे पते पर नये साल 
का पहला अंक वी. पी. द्वारा भेजने का कष्ट करें। 
पता-- ] 
माफत रघुबर दयाल जी रइंस !- भवदीय 
। श्यामलाल 
कटरा शेरसिंह, अम्रतसर | 
५०--पत्र के संपादक को 
( सूचना प्रकाशित करने के लिए ) 
संपादक 
दैनिक मिलाप, लाहौर 
प्रियमहोदय 
कृपया अपने लोक-प्रिय पत्र में निम्नलिखित सूचना प्रकाशित 
कर कृताथ कीजिए । 
धन्यवाद पेशगी-- 
भवदीय 
श्यामाचरण 
मंत्री, हिन्दी प्रचारिणी सभा 
“हिन्दी प्रचारिणी सभा लाहौर की ओर से रविवार, २७ जन- 


कारोबारी पत्र ६७ 


चरी १९३५ को शाम ६ बज परीमहल में श्री मदनमोहन जी 
एम.ए., एल.एल. बी के सभापतित्व में “सहशिक्षा प्रणाली भारत 
के लिए लाभदायक है या हानिकारक” इस विषय पर वाद-विवाद 
होगा । पक्त में बोलने वाले वक्ताओं में से डाक्टर रामप्यारी 
नन्दा, कुमारी सुशीला ब्रा तथा प्रो० हुकमचंद के नाम उल्लेख 
नीय हैं तथा विपक्ष का नेतृत्व पं० दुर्गापसाद जी शास्त्री एम. ए. ; 
एम. ओ. एल करेगे। सबसाधारण से प्रार्थना है कि नियत 
समय पर दशन देकर कृतार्थ करें ।” 


११--हेडमास्टर को 
( बीमारी के कारण छुट्टी के लिए ) 





सेवा में-- 
श्रीयुत हैडमास्टर साहब 
डी. ए, वी. हाई स्कूल, लाहौर 
मान्यवर 
सेवा में सविनय निवेदन है. कि कल फुटबाल के मैच में 
चोट लग जाने के कारण मैं चलने-फिरने तथा स्कूल में उपस्थित 
होने में असमर्थ हो गया हूँ ( या सेवा में सविनय निवेदन है कि 
सुमे चार दिन से रोज़ाना बुखार आ रहा है ) अतएव कृपया 
मुझे आज से एक हफ्ते की छुट्टी देकर कृतार्थ करें। 
डाक्टर साहब का सार्टिफिकेट साथ भेज रहा हैँ । 
आपका आज्ञाकारी शिष्य 
लाहौर अजुनदेव 
१५-५-३५ ९ वीं अ्रेणी ( बी. सेक्शन) 


५२--मुख्याध्यापिका को 
(बहिन के विवाह पर उपस्थित होने के लिए, छुट्टी का आवेदनपत्न) 
सेवा में-- 
मुख्याध्यापिका 
आय पुत्री पाठशाला, हरियाना 


मान्य बहन जी 
सेवा में सविनय निवेदन है. कि मेरी बड़ी बहन का झंभें- 
विवाह ५ मार्च को होना निश्चित हुआ है, उसके उपलक्ष्य 
में हमारे घर में ७ मारे से ८ मार्च तक बड़ा समारोह होगा, 
अतएब इन दिनों में में स्कूल में उपस्थित होने में असमथ हूँ। 
आशा है आप मुमे इन दिनों की छुट्टी देकर कतार करेंगी। 
आपकी आज्ञाकारिणी 
२०५-०-३५० शकुन्तला भल्ला 
८वीं श्रेणी 


५३---प्रधानाध्यापक को 
( हर्माना माफ करने के लिए ) 
सेवा में 
प्रधानाध्यापक 

एंगलो संस्कृत हाई स्कूल, दिल्ली 
मान्यवर 

सेवा में सविनय निवेदन है कि इस बार पिता जी को वेतन 
देर में मिलने के कारण मैं स्कूछ की फीस ठीक समय पर नहीं 
दे सका | इस लिए मुझ पर )) जुमोना कर दिया गया है । 


कारोबारी पत्र 6& 
में शह रथ रे 
में अब तक सदा ठीक समय पर फीस देता रहा हूँ, और यह 


पहला ही अवसर है, जब कि में समय पर फ़ीस नहीं दे सका । 
अतएव सविनय प्रार्थना है, कि इस बार मेरा जुर्माना माफ 





कप नि पे 
' करके आप मुझे कृताथ करेंगे। 


आपका अज्ञाकारी शिष्य 
दिल्ली चन्द्रहंस 
१८-३-३५ ८वाँ कक्षा 


५४--प्रधानाध्यापक को 
शत ( सर्टिफिकेट के लिए ) 
सेवा में 
प्रधानाध्यापक, 
सनातनधमं-हाई स्कूल, अम्रतसर 
मान्य महोदय, 
सेवा में सविनय निवेदन है कि मेरे पिताजी की बदली यहाँ 
से जालंधर हो गईं है। मुझे उनके साथ शीघ्र ही जालंधर जाना 
पड़ेगा । अतः विवश हो मुझे यह स्कूल छोड़ना पड़ रहा है, 
आशा करता हूँ कि आप मुझे स्कूल का सार्टिफिकेट देकर कृताथ 
करेंगे, जिससे मुझे जालंधर के किसी स्कूल में भरती होने में 
कठिनता न हो । 
आपकी इस कृपा का में सदा अभारी रहूँगा। 
आपका 
आज्ञाकारी शिष्य 
अमृतसर गौतम 
२५-५-३५ ९ वीं कक्षा 


५५---प्रधानाध्यापक को 
( फीस माफ करने के लिए ) 
सेवा में-- 
प्रधानाध्यापक 
रामजस हाई स्कूल 
द्रियागंज, दिल्ली 


मान्यवर , 

सेवा में सविनय निवेदन है. कि में इस स्कूल में गत तीन बष 
से पढ़ रहा हूँ, और सदा अपनी जमात में अच्छे नंबरों में पास 
होता रहा हूँ । सब अध्यापक मेरे आचरण से सदा प्रसन्न रहे 
हैं। इसी मास की ३ तारीख को मेरे पिता जी का अचानक 
रघर्गजास हो गया है। अब मेरी विधवा माता जी के ऊपर सारे 
कुटुम्ब के भरण-पोषण का भार आ पढ़ा है । ऐसी अवस्था में में 
स्कूल की फीस देने में सबंथा असमर्थ हूँ और आपसे प्राथना 
करता हूँ कि आप कृपया मेरी फ्रीस माफ कर मुके कृता्थ करें, 
अन्यथा विवश हो मुझे अपनी भावी शिक्षा बंद करनी पड़ेगी । 

इस महान उपकार के लिए मैं आपका आजन्म आभारी 
रहूँगा। 

आपका 
दिल्ली आज्ञाकारी शिष्य 
२२-३-३५ भवानीदत्त 


५१६--प्रधानाध्यापक को 
5० ( छुट्टी के लिए ) 
सेवा में-- 
प्रधानाध्यापक, 
सनातन धम हाई स्कूल, होशियारपुर 
मान्य महोदय, 
सबिनय निवेदन है कि मुझे अभी घर से तार प्राप्त हुईं है कि 
मकान से गिर जाने के कारण मेरी धमपत्नी को सरूत चोट आई 
है, और मेरी वहाँ उपस्थिति आवश्यक है । अतण्व प्रार्थना है कि 


मुझे कल १२ तारीख से १६ तारीख तक की छुट्टी प्रदान कर 
कृताथ करें। 


भवदीय& 
होशियारपुर रामकृष्ण शाश्री 
११-३-३५ हिन्दी-अध्यापक 

$ अंगरेज़ी तरीके के अनुसार यहाँ पर “आपका आज्ञाकारी सेवक! 
लिखा जायगा । परन्तु अध्यापक और अश्रधानाध्यापक सहकारी ही 
होते हैं अतएव हिन्दी मेँ ऐसे स्थान में केवल 'भवदीय' अथवा 
आपका आज्ञाकारी इतना ही लिखा जाता है | पर यह ध्यान रखना 
चाहिये कि दफ्तरों में उच्च पदाधिकारी को पत्र लिखते हुए हर हालत में 
नीचे 'आज्ञाक़ारी सेवक' लिखा जाना चाहिये | 





५७--संस्था के मंत्री को 
.__( आवश्यकता के उत्तर में नौकरी के लिए आवेदन पत्र ) 
सेवा में-- 
मंत्री, महिला-महाविद्यालय, लाहौर 


मान्य महोदय, 

इस मास के ५ तारीख के दैनिक मिलाप से पता लगा है कि 
आपके महाविद्यालय में मिडिल की कक्षाओं के लिए एक हिन्दी 
अध्यापिका की आवश्यकता है। में सविनय अपने आपको उस 
पद के लिए प्रस्तुत करती हूँ । 
न अपनी योग्यता के विषय में में इतना ही निवेदन करना चाहती 
हूँ कि में पंजाब यूनीवर्सिटी की 'हिन्दी-भूषण' परीक्षा पास हूँ,साथ 
ही मैंने पंजाब शिक्ञा-विभाग की मिडिलू तथा एस. वी परी ज्ञाएँ 
प्रथम कक्षा में पास की हैं | गत चार वर्ष से कमालिया ( ज़िला 
लायलपुर) की आय पुत्री-पाठशाला में हिन्दी पढ़ाने का काम कर 
रही हूँ, परन्तु वहाँ रहते हुए में अपनी भावी उन्नति नहीं कर 
सकती, अतएव में लाहौर आना चाहती हूँ । 

यूनीवर्सिटी तथा शिक्ञा-विभाग के सर्टिफिकेट साथ में भेज 
रही हूँ । 
में आशा करती हूँ, और आपको विश्वास दिलाती हूँ कि यदि 
आप मुझे यह पद प्रदान करने की कृपा करेंगे, तो में आपको 
अपने काय से संतुष्ट करने में कोई कसर न रक्खूँगी। साथ ही 
इस उपकार के लिए आजन्म आपकी आमभारी रहूँगी। 


धन्यवाद सहित-- 


आपकी विनम्र सेविका 
कमालिया सुशीला देवी 
६-५-३५ हिन्दी-भूषण ऐस. वी. 


ए 
अध्यापिका, आय पुत्री पाठशाला 


५१८--हैड मास्टर को 


पा (त्यागपत्न) 
सेवा में-- 
हैडमास्टर, 
बालमुकुंद खत्री हाई स्कूल, अमृतसर 
महोदय, 
सेवा में सविनय निवेदन है कि जब मुझे स्कूल में नौकरी दी 


गईं थी, तब यह विश्वास दिलाया गया था कि यदि मेरा काय 
सनन्‍्तोषजनक हुआ तो मुझे शीक्र ही तरकी ३ दी जायेगी। 
तदनुसार मैं गत दो वर्ष से निरंतर वेतन-बृद्धि की प्रार्थना करता 
रहा हूँ, परन्तु आपने और स्कूल की कमेटी ने अब तक उस पर 
कभी ध्यान नहीं दिया। अतणव विवश हो में नियमानुसार पद 
त्याग करने का एक महीने का नोटिस दे रहा हूँ । आशा है आप सेरा 
त्याग-पत्र कमेटी में उपस्थित करने की कृपा करेंगे, और आज से 
एक महीने के भीतर (ता० २८-३-३५ तक ) मुझे स्वतंत्र कर देंगे। 
आपका आज्ञाकारी 
२९-२-३५ रवि प्रताप शास्त्री. वी. ए. 
हिन्दी-संस्क्ृत अध्यापक 
५९--पोस्टमास्टर को 
( पता बदलने के लिए ) 
पोस्टमास्टर, 
लाहोर 
महोदय, 
सेवा में सविनय विवेदन है कि कल]१५ जुलाई से में कृष्णा 
गली नं० २ को छोड़ कर अपना घर कूचा लालचन्दएबक स्टृगैट 


७९ सरल-पत्र-लेखन 

हैक. 


(अनारकली) में बदल रहा हूँ। अतः आपस सनश्र प्राथना करता 
हूँ, कि कृपया मेरे सब पत्र, पा्सल और मनीआडर आदि भविष्य 
में उसी पते पर भेजने का कष्ट करें । 
धन्यवाद सहित-- आपका 
मुन्शीराम नारंग 
कृष्णा गली नं० २. लाहौर 


६०--पोस्टमास्टर को 





( शिकायत ) 
कृष्णविद्वास (2 
अनारकली, लाहौर 
पोस्टमास्टर, २५-०-३५ 
लाहौर. 
महोदय, 


मैं नम्रता और आदर के साथ आपका ध्यान इस ओर 
दिलाना चाहता हूँ कि जब से अनारकली के इलाके में नया डाकिया 
लगा है तब से डाक कभी नियमित तौर पर नहीं आ रही । कभी 
दो बजे आती है और कभी चार बजे । इसके साथ ही कभी मेरे 
यहाँ किसी ओर के पत्र आ जाते हैं, और कभी वह मेरे पत्र 
दूसरों को दे जाता है। उस व्यक्ति को इस काम का अभी 
अनुभव ही नहीं प्रतीत होता और ऐसे अनुभव-हीन व्यक्ति को 
इतना उत्तरदायित्व का काम देना ठीक नहीं प्रतीत होता । 

आशा है आप इस बात की जाँच करके समुचित प्रबंध 


करने की कृपा करेंगे। 
भवदीय 


रामचन्द्र बी. एं. 

६१--उत्तर 
पोस्टमास्टर 
जनरल पोरट आफिस लाहोर 
सेवा में 
भी रामचन्द्र ब॑ 
कृष्णविज्ञास हे 
अनारकली, लाहोर 
पत्र संख्या १५५३५ तारीख २८-५१३५ 


महोदय, 
विषय, डाकये की शिकायत 
आपका २५-५-३५ का पत्र मिला । मुझे खेद है कि आपको 
एसी शिकायत का अवसर मिला । में आपका विश्वास दिलाता हूँ 
कि शीघ्र ही इस विषय में जोँच को जावेगी और भविष्य में 
आपका एसी शिकायत का अवसर न मिलेगा । 
आपका आज्ञाकारी सेवक 
मुहम्मद शरीफ एम. ए 
पोस्टमास्टर, लाहौर 
६९--उच्चपदाधिकारी को 
स् ( बदली के लिए ) 
सवा में- 
डिस्टिक्ट इन्स्पेक्टर ऑफ स्कूल्स 
लाहोर डिविज्ञन, लाहौर 
भू हैडमास्टर, गवन्मेंट हाई स्कूल, बागवानपुरा 
मान्य महोदय, 


अत्यंत नम्नता और आदर के साथ निवेदन करता हैँ कि जब 


७६ सरल-पत्र-लेखन 

से में गुजराँवाला से बदल कर इस स्कूल में आया हूँ, तब से मेरा 
और मेरी धर्मपत्नी का स्वास्थ्य ठीक नहीं रहता। यहाँ का 
जलवायु हम दोनों को अनुकूल नहीं बेठा । 
इसके साथ ही मेरे बृद्ध माता-पिता गुजराँवाला में रहते 
हैं, जिनकी देख-भाल करने वाला एक-मात्र में ही हूँ, मेरे यहाँ 
आजाने से वे बड़े क£ में दिन बिता रहे हैं । 
इन अक्ैथाओं में में आपसे सबिनय प्राथना करता हूँ कि 
आप मुझे फिर वापिस गुजराँवाछा भेजने की आज्ञा देकर 
कृताथ करेंगे। 
यहाँ में आपकी सेवा में यह भी निवेदन करना चाहता हूँ 
कि गुजराँवाला के संस्क्रत-अध्यापक से मेंने बात को है, ओर वे 
यहाँ आने के लिए राजी हैं । 
आशा है आप मेरी प्रार्थना स्वीकार कर मुझे उपकृत करेंगे। 
इस उपकार के लिए मैं आपका आजन्म आमभारी रहूँगा। 
मै हूँ 
ओीमन्‌ 
आपका आज्ञाकारी सेबक 
बेदब्रत शास्त्री ओ. टी. 


६३--पसताधारण शिकायत 


सेवा में-- 
हेल्‍थ आफिसर, 
म्युनिसिपल कमेटी, लाहोर 
महोदय, 
हम कूचा लालचंद एबक स्ट्रीट ( अनारकली ) में रहने वाले 


च् 


कारोबारी पत्र ७७ 

निम्न-लिखित व्यक्ति नम्नता और आदर के साथ इस कूचे की 
गंदी अवस्था तथा सफ़ाई के कुप्रबंध की ओर आपका ध्यान 
आकरपित करना चाहते हैं । कूचा लालचंद अनारकली बाज़ार के 
पिछवाड़े में है तथा बिलकुल उसके साथ लगा हुआ है। और 
इसमें प्रायः अनारकली के प्रतिष्ठित दुकानदारों के ही मकान हैं। 
फिर भी इसकी नालियों की सफाई की ओर कुछ भी ध्यान नहीं 
दिया जाता । इकट्रा इआ हुआ कूड़ा सबेरे से शाम तक पड़ा-पड़ा 
सज़ता रहता है, पर इधर कोई गाड़ी नहीं आती । इस कारण 
यहाँ मच्छरों की बहुतायत हो रही है, और बीमारी फेलने का 
भी डर है। 
आशा है आप इस ओर ध्यान देंगे और शीघ्र ही इसका 
समुचित प्रवंध करेंगे। ॒ 
भवदीय 
भगतराम ( मालिक भगतराम 
एण्ड ब्रद्स अनारकली ) 
चुनीलाल ( मालिक न्यू इलक्ट्रिक 
१५-०-३५ स्टोस, अनारकली ) 
कुंदनलाल (इरीगेशन डिपार्ट मेंट) 
विविध--निमंत्रन पत्र हुण्डी, रसीद आदि 
निमंत्रण पत्र तथा अभिननंदन पत्र आदि की लेखन-प्रणाल्री 
में हमने बहुत कर के पाश्वात्य लेखन-प्रणाली का अनुकरण 
किया है। पाश्चात्य भाषाओं में भिन्न भिन्न समयों के लिए 
मिन्नमिन्न प्रकार के निमंत्रण पत्र भेजने के नियम स्थिर हो चुके हैं । 
हमारे यहाँ भी वेसे ही नियम बनते जा रहे हैं। आगे उनके 
उठ उदाहरण दिये जाते हैं :-. 


१--पुत्र के विवाह पर निमंत्रण 

श्री ज्जी 

मेरे सुपुत्र चि० कमलनयन का शुभ-विवाह जोधपुर-निवासी 
श्री सुगणचंद जी पाटनी की सुपुत्री कुमारी प्रकाशवती के साथ 
रविवार, मिति माघ कृष्णा ६ तदनुसार २५ जनवरी १९३५ को 
होना निश्चित हुआ है। में आपको इस शुभ अवसर पर सप्रेम 
निमंत्रित करता हूँ और आशा करता हूँ कि आप निम्नलिखित 
अवसरों पर पधार कर मुमे कताथ करेंगे । 

भोज--झुक्रवार, २३ जनवरी १९३५, शाम ७३ बजे | 

सेहराबंदी--शनिवार, २५ जनवरी १९३५, शाम ८ $ बजे । 
आपका दशनाभिलाषी 





जयपुर 
१७५-१-३४ चिरंजीतलाल 
२--विवाह पर निमंत्रण 
अपने सुपूत्र 
चि० नारायण दत्त भल्ला 
के 


शुभ-विवाह के उपलक्ष्य में 
निम्नलिखित. अवसरों पर 
में आप को सप्रेम निमन्त्रित करता रह 
आशा है, आप मेरे मकान पर दर्शन दे कर कृतार्थ करेंगे। 


भोज--रविवार हे फरवरी १९३५ सायंकाल ७॥ बजे 
घोड़ी--सोमवार ४ फरवरी ११३५ सायकाल ८॥ बजे 


भवदीय 


आशा सदन 
बॉकेलाल भल्ला 


छकड्मण्डी, अमृतसर 


| 


३--कन्या के विवाह पर निमंत्रण 

श्री से 

सेवा में सविनय निवेदन है कि मेरी सपृत्री कुमारी 
सावित्री देवी हिन्दी-प्रभाकर का शुभ-विवाह लुधियाना निवासी 
बाबू दौल़तराम गुप्ता एम. ए,, एल-एल, बी), क्र सुपृत्र 
श्री मणिराम गुप्ता बी.ए. के साथ ५ श्रावण संवत्‌ १६६९ 
तदनुसतार २० जुलाई १६२४ को होना निश्चित हुआ है । 
आप से विनीत ग्रार्थना है कि निम्नलिखित सुअक्सरों पर 
मेरे घर पर पधार कर मुझे कृतार्थ करें । 





मिलनी ओर विवाह-संस्का। .... ३० जुलाई ... ८ बजे शाम 
बारात की विदा ... *** रे१ जुलाई ... २ बजे दोपहर 
लक्ष्मी निवास दरशनाभिलाषी 


अनारकली, लाहौर रामनाथ महाजन 


४--प्रीति-भोज पर निमंत्रण 
मेरे सपृत्र 
'चि० श्री पृथ्वीराज कपूर 
के शुभ विवाह के उपलक्त्य में 
ऐ८ नवम्बर, १६२ ४, बुधवार को; ८|| बजे सायंकाल 
गोरी दरवाजा के बाहर वाले बाग में एक प्रीति-भोज होगा । 
अमर ला अमल रस न पर 73०, से 
साविनय प्रार्थना है कि इस जम अवसर पर पधार कर छताशथ् करें। 
कृपूरनिबास दर्शनाभिलछाषी--. 
अनारऋछी, छाहौर देवराज कपूर 


७--पुत्र-नामकरण या मुण्डन पर निमंत्रण 
श्री जी 
मेरे नवजात-शिशु का नाम करण संस्कार ( मेरे सुपुत्र चि 
सत्यकाम का मुण्डन संस्कार ) रविवार आप ७ स॒दी संवत्‌ 
१९८१ तदनुसार १५ जुलाई सन १५९३४ को प्रातः काल ८ई बज 
होना निश्चित हुआ है। आशा है आप सपरिवार नियत समय 
पर पघार कर मुझे क़ताथ करंगे। 





शान्ति निवास दर्शनाभिलाषी 
निस्त्र॒त रोड, लाहोर रामचन्द्र महाजन 


६--जलू-पान का निमंत्रण 
श्रद्ेय बाबू मधुखदन दत्त भठनागर 
के ए 
स्वागताथ 
गोपालचन्द्र एम. ए. द्वारा 
रविवार, ९५ जनवरी 2६३५४ को शाम 9:२० बजे 
मलचंद बिल्डिंग, नीलागुम्बद, अनारकली लाहीरे में 
जलपान 
का आयोजन किया गया हैं | 
श्री ब से 
प्रार्थना है कि वे उस अवसर पर दर्शन देने की कृपा करें | 





आने की सूचना इस पते पर दें : -- 
इयामनिवास, 
अनारऋली, छाहोर 


७--पुरस्कारवितरणोत्सव पर निमंत्रण 
कन्यामहाविद्यालय छायलपुर की मेनेजिंग कमेटी के सदस्य 
प्राथना करते हैं कि वे सोमवार, /४ जनवरी १६३५ को 
शाम ६ बजे महाविद्यालय-भवन में होने वाले 
पुरस्कार-वितरणोत्सब 
पर इृष्ट मित्रों सहित परधारने की कृपा करें। प्रस्कार- 
वितरण के साथ-साथ कन्याओं के खेल और मधुरगान भी होगे। 
श्रीमती शकुन्तलादेवी जी वा, ए. ने कृपा करके सभानेत्री 
पद को सुशोमित करना स्वॉकार कर लिया है | 
गा।वद ग्रसाद एम.ए., एल.एल वी., 





व 


प्रधान 
८ 
डी० ए० वी० हाई स्कूल 
जालंधर 


१५-१२-३५ 
ध्रियमहादय, 

हमारे स्कूल का वार्षिक पारितापिक-वितरणोत्स व, बुधवार 
२५ दिसम्बर १९३५ की शाम ६ बजे स्कूल के मेदान में होना 
निश्चित हुआ है। ला० अन्त मल जी बार-एट-ला, ने क्र्पा 
उरक सभापति के पद को सुशोमभित करना स्वीकार कर लिया है। 

आपसे प्राथंना है कि सब शिक्ञा-प्रमी मित्रों के सहित नियत 
समय पर पथार कर उत्सव की शोभा बढ़ाव । 

दशनाभिलापी 
गापाल चन्द सेठी 


०९--उत्सव पर निमंत्रण 
हिन्दी प्रचारिणी सभा 
जयपुर 
१९-७-३५ 
प्रियमहोदय, 

"हिन्दी प्रचारणी सभा' जयपुर का वार्षिक उत्सव १५ जुलाई 
से १८ जुलाई तक बड़े समारोह के साथ होना निश्चित हुआ है। 
उत्सव के साथ में कवि-सम्मेलन तथा एक साहित्यिक नाटक का 
भी आयोजन किया गया है। वार्षिकोत्सब के सभापति देश-भक्त 
श्रद्धेय मधूसूदन दत्त जी होंगे, और कवि-सम्मेलन की सभानेत्री 
प्रसिद्ध कबियित्री श्रीमती गोपाल कुमारी जी 'रसिकप्रिया' होंगी। 
आपसे विनीत प्राथना है कि आप भी इस शुभ अवसर पर पधार 


कर उत्सव की शोभा बढ़ावें। 
आपका दरश्शनाभिलाषी 


श्याम स्वरूप विशारद्‌ 
मंत्री 
१०--हाकी-मैंच का चेलेज 
सेवा में-- 
कप्तान . .६ 
गवन्मेंट हाइ स्कूल हाकी दल, अम्बाला 
महोदय, 


हमारा डी. ए. वी. हाई स्कूल जालंधर का हाकीदल आपके 


स्कूल के हाकी दल से मैच ( साम्मुख्य ) करना चाहता है। मेच 


( साम्मुख्य ) आपकी इच्छानुसार आपके या हमारे शहर में हो 
सकता है। कृपया स्वीकृति देकर तथा स्थान और समय का निश्चय 


कर शीघ्र पता देने का कष्ट करें। 


आपका अनुमग्रहामिद्ाषी 
बाबूराम 
जालंधर कप्तान,हाकी दल डी.ए.बी., हाई स्कूल 
१५ माच १९३५ जालंधर 


() 


| 


अभिनंदन पत्र 

(देश के टेदय-सम्राट्‌ पूज्य महात्मा याँधी की सेवा में) 
परम वंदर्नीय गहात्मा, 

अपने प्रान्त की ओर से हम आपका स्वागत करते हैं। 
निस्संदेह आपकी पंजाब पर अत्यंत कपा है, जो इस बुजुर्गी की 
उम्र में ११ मास के दौरे से थकके होने पर भी आपने यहाँ आने का 
कष्ट उठाया। आपकी इस कृपा के हम चिर-ऋणी रहेंगे। आप 
रवागत की सीमा से परे हैं, और हर के उन्माद से हमारी वाणी 
भी मौन है, हम केसे कहें कि आज हम कितने सुखी हैं । 

सदियों से दलित हरिजनों के उद्धार का जो काम आपने 
अपने गौरव-युक्त हाथों में लिया हैं, उस काय को अब तक 
पंजाब में कई संस्थाएँ और व्यक्ति यथाशक्ति पूर्ण करने की चेट्टा 
करते रहे हैं । किन्तु पाप, आपने अस्पृश्यता-निवारण को जो 
उत्तेजन दिया, वह अपूर्व है । जो काय आपकी आध्यात्मिक 


किया है। किन्तु हम अनुभव करते हैं कि अभी मंजिल बहुत 
बाकी पड़ी है और आशा करते हैं आपकी यह यात्रा हमें शक्ति, 
साहस, बल और लगन का वरदान देगी। 

अंत में हम परमात्मा से प्राथना करते हैं कि पूण स्वराज्य 
प्राप्त करने और अस्पश्यता के कलंक को जड़ मूल से मिटा देने के 
लिए वह चिरकाल तक आपके जीवन को अपने आशीवाद की 
भाँति हम पर छाया करते रहने दे । 


१७ जुलाई १९३४ हम हैं आपके चिरक्ृतज्ञ 


अभिनन्दन-पत्र 
( श्री पुरुषोत्तम ढाठ जी, शास्त्री, वी. ए. की सेवा में ) 

सान्‍्य महोदय, 
... हप और विपाद के इस सम्मिलन में आज हमारी जो दशा 
है उसका वर्णन हम नहीं कर सकते । हु हमें इस बात का है 
आप यहाँ से दूसरी जगह उच्च पद पर जा रहे हैं, और विषोद 
इस कारण है कि आज आप हमसे बिछुड़ रहे हैं । 

आपकी रसिकता के कारण स्कूल में जो एक साहित्यिक वायु- 
मंडल बना रहता था, आपकी प्रेरणा से हम नवयुवकों में जो 
हिन्दी ओर संस्कृत के प्रति प्रेम के भाव पेदा होते थेःसबसे अधिक 
आपके बिनोदी स्वभाव के कारण विद्यार्थियों में जो प्रसन्नता की 
लहर सदा बहा करती थी, आपके यहाँ से चले जाने पर वे सब 
रहेंगे या नहीं इसमें हमें संदेह है। 

स्कूल की हिन्दी प्रचारिणी सभा, वास्बर्द्धीनी समा, और हाकी 
दल के तो आप जान थे। आप के ही भ्रोत्साहन से वे दिन- 
दनी उन्नति कर रे थे । अब आपके यहाँ से चले जाने से डनको 
कितनी क्षति होंगी, इसका भी हम अनुमान नहीं कर सकत। 

हम तो केवल यह सोचकर दिल को मना लेते है कि मिलना 
और बिछुड़ना इस संसार का धमम ही है, जहाँ हमें आपके बिछोह 
से दुःख हो रहा है वहाँ दूसरे आपको पाकर अपन का सोभाग्य- 
शाली समझगे । 

अंत सें, गुरुवर,आप से यही प्राथना है कि हमें कभी कभी याद 
करते रहा करे, और साल में एक-आध बार अपन दशना स 
अवश्य क्ृताथ करते रहें। हे 
आपकी प्रीति-सत्र में बँधे हुए हम हैं 

आपके आज्ञाकारी शिष्य 


१७-०-३५० 
रामजस हाइ स्कूल के विद्यार्थी 


शशि मी न 
५ उरी चिकक . 


3 0 


भमाण-पत्र 

यह प्रमाणित किया जाता है कि श्रीयुत पुरुषोत्तम लाल जी 
शास्त्री बी. ए. पाँचसाल तक रामजस हाई स्कूल दरया- 
गंज दिल्ली में संस्कृत के. अध्यापक का काम करते रहे हैं। वे 
बड़े ही सदाचारी व्यक्ति हैं और उनके पढ़ाने की शैली से सब 
विद्यार्थी तथा उनके स्वभाव से पाठशाला के सब अधिकारी संतुट् 
थे। इसके अतिरिक्त वे स्कूल की सभाओं के कार्य में पर्याप्त भाग 
लेते थे । अब उच्च-पद्‌ की प्राप्ति के लिए वे इस स्कूल को छोड़ 

रहे हैं । 
दामादरलाल एम. ए. बी. टी. 

हेडमास्टर 

१५-५-३५ रामजस हाई स्कूल, दिल्ली 


रुपयों की: रप्तीद 
तिछ॒क हिन्दी पुस्तकालय, जयपुर के पुस्तकाध्यक्ष से. अपने 
बिल नंबर १५३५ ता० २५-४-३५ के हिसाब में १३५॥८)। (एक 
सो पेंतीस रुपये, दस आने, तीन पाई) चेक-संख्या-ए. १८९०८ 
द्वारा धन्यवाद-पूव क प्राप्त हुए । 


धमंचन्द्र विशारंद 
लाहोर संचालक 
१५-५-३५ हिंदी भवन, लाहोर 








#यदि रुपये चेक द्वारा प्राप्त हों: तो: इसका- उछेख- अवश्य करना 
चाहिये क्योंकि चेक कभी भी गुस्त हो सकता है या. चेक देने बाला चेक की 
अदायगी रोक-सकता: है । 


अभ्याप्त 

१--एक पत्र एक कपड़े की दुकान वाले को लिखो कि जो कपड़ा 
उसने भेजा है वह नमूने के साथ नहीं मिलता। 

२--पोस्टमास्टर को एक पत्र लिखों कि जो वी० पी० पासंल मेरे 
नाम आया है, उसे एक सप्ताह तक पास रक्‍खें, मैं छुड्ठा रूँगा । 

३--किसी स्टेशन-मास्टर को पन्न लिखो कि मेरा अमुक सामान 
रेल में रह गया है । 

५--किसी समाचार-पतन्र को किसी शोकसमाचार छापने को पत्र भेजो | 

७--समांचार-पत्र के संचालक को अमुक तारीख के पत्र न मिलने 
की शिकायत लिखों । 

०--समाचार-पत्र में एक नोटिस भेजो कि हमने अम्लुक मनुष्य से 


व्यापारिक सम्बन्ध तोड़ दिया है । 
१०--भाई के विवाह पर जाने के लिए स्कूल से छुट्टी का प्राथना- 


पन्न लिखों । 

११--हैडमास्टर को लछायब्रेरी का जुर्माना माफ करने के लिए 
प्रार्थना-पत्र लिखों । । 

१२--स्कूल के संचालक को वेतन-बृद्ध के लिए प्राथना-पत्र छिखों । 

१३--स्युनिसिपल कमेटी के मंत्री को शिकायत करो कि तुम्हारे कूचे 
में रोशनी का अच्छा प्रबंध नहीं ह्ठै। 

१४--सिटी मेजिस्ट्रेट का ध्यान इस ओर आकर्षित करो कि तुम्हारे 
बाज़ार में हिन्दू सुस्लिस दंगा होने का डर है, भतः उसका प्रबंध करें । 

१५--अपने पुत्र के मुण्डन-संस्कार का निमन्त्रण भेजो । 

१६--स्कूछ की खेलों के दिन का निमन्त्रण भेजो । 

१७--पुज्यपाद मालवीय जी के अपने स्कूल में पधारने के अवसर 
पर स्कूल की ओर से धिया जाने वाला अभिननन्‍दन-पत्र तैयार करो । 


2 तर नहर 
रचना को तीन अनूठी पस्तके 
निबन्धमाला 
( लेखक--वाबू गुलाबराय, एम. ए., एछ-एल, बी ) 
इस पुस्तक में निबन्धलेखन पर विस्तृत भूमिका के बाद 
हिन्दी-रत्न,मिडिल या अन्य प्रारंभिक परीक्षाओं के उपयोगी लगभग 
७० विपयों पर श्रेणी-विभाग के अनुसार निबन्ध लिखे गये हैं । 
भाषा वहुत ही सरल है। इस की एक प्रति अवश्य खरीदिये । 
प्रुष्ठ संख्या २०० के लगभग | मूल्य १) 


हिंदी-भूषण निबंध-माठा 
या 


प्रबन्ध-अकाश ' 

( ले०--वाबू शम्भूदयाल सकपेना, साहित्यरत्न, सेठिया कालेज, बीकानेर ) 

यह पुस्तक विभिन्‍न यूनीवर्सिटियों की मेट्रिकुलेशन या हाई- 
स्कूल परीक्षा, तथा पंजाब यूनीवर्सिटी की हिन्दी-भूषण परीक्षा के 
परी्षार्थियों के लिए लिखी गई है | इसमें भी पहले निबन्ध लिखना 
सीखने की विधि, तदनन्तर भेणी-विभाग के अनुसार भिन्न-मिन्न 
विपयों पर ४५ निवन्ध और लगभग ४० निबन्धों के खाके और 
अभ्यासार्थ-निबन्ध दिये गए हैं। ३२० प्रष्टों की पुस्तक का 


मूल्य १॥) मात्र । 


ै 


लोकोक्तियाँ ओर मुहावरे 
ले०--डा० बहादुरचन्द शास्त्री एम. ए., एम. ओ. एल., पी-एच.डी.] 
हिन्दी में प्रचलित छोकोक्तियों और मुद्दावरों के भिन्न- 
भिन्न अथे तथा उनका अपनी भाषा में किस तरह प्रयोग 
किया जाता है यह सब जानने के लिए इस पुस्तक की एक 
ढ़ - श्रति कै खरीदिये । हिन्दी-रत्न और भूषण के प्रत्यक, 
ै परीक्ष। यह पुस्तक अधश्य पढ़नी चाहिए । मूल्य ॥) 





